Perkukuh Institusi Kekeluargaan

Sebuah keluarga memainkan peranan yang sangat penting bagi melahirkan generasi yang  baik. Jika baik negaranya, maka baiklah rakyatnya, jika baik rakyatnya, maka baik pulalah keluarganya. Begitu hebat fungsi sebuah keluarga sehingga ianya menjadi salah satu elemen terpenting dalam membina sebuah daulah yang diberkati Allah s.w.t.

Di dalam pendidikan awal kanak-kanak, penglibatan ibubapa adalah sangat penting. Kita dapat melihat betapa ibubapa yang sangat prihatin dan mengambil perhatian terhadap pembelajaran anak, akan membantu anak untuk lebih cepat membaca, menulis serta mengira.

Keluarga adalah unit terkecil dari masyarakat yang terdiri daripada ketua keluarga dan beberapa orang yang terkumpul dan tinggal di suatu tempat di bawah satu bumbung dalam keadaan saling bergantung antara satu sama lain. Keluarga juga sebagai kumpulan sosial terdiri daripada sejumlah individu, mempunyai hubungan antara individu, terdapat ikatan, dan tanggungjawab di antara individu tersebut.

Keluarga adalah merupakan struktur asas bagi keseluruhan sistem sosial dan kebudayaan di dalam Islam. Ia adalah merupakan satu institusi yang menjamin kestabilan sosial dan kebudayaan masyarakat keseluruhannya. Ia mengekalkan kehidupan manusia dan kebudayaan, meneruskan peranan manusia sebagai khalifah Allah di atas muka bumi ini bergantung kepada berkesannya jentera yang menjamin pembiakan umat manusia.

“ Hai sekalian manusia, bertaqwalah kepada Tuhanmu yang telah menciptakan kamu daripada seorang diri dan daripadanya Allah menciptakan isterinya dan daripada keduanya Allah memperkembang biakkan laki-laki dan perempuan yang banyak. Dan bertaqwalah kepada Allah yang dengan (mempergunakan) namaNya kamu saling meminta satu sama lain dan (peliharalah) hubungan silaturrahim. Sesungguhnya Allah selalu menjaga dan mengawasi kamu.” (Surah An-Nisa: 1)

Sebuah keluarga tidak akan sempurna tanpa adanya proses yang dinamakan pentarbiyyahan atau pendidikan. Di dalam proses inilah kita mendidik ahli-ahlinya tentang ibadah dan akhlak. Tiada institusi atau kumpulan yang lain yang dapat mengambil alih tugas hebat ini kerana ianya adalah satu proses yang berterusan. Kehebatan fungsi kekeluargaan ini diasaskan oleh rasa amanah dan tanggungjawab di kalangan ahli keluarga.

“ Hai orang-orang yang beriman, peliharalah dirimu dan keluargamu daripada api neraka yang bahan bakarnya adalah manusia dan batu.” (Al-Tahrim:6)

Kes Jenayah Yang Meruncing

Kita sering kali membaca di dada-dada akhbar dan mendengar berita di televisyen tentang keparahan masyarakat seperti meningkatnya kes juvana, kes membunuh, kes buli, kes merompak dan sebagainya. Kisah membuang bayi dan melahirkan anak luar nikah pula seperti sudah menjadi rencah dalam kehidupan di Malaysia.

Dari keluarga bermula segala-galanya. Setiap keluarga mempunyai nilai dan maruah yang dipertahankan oleh ahli keluarganya sendiri. Keharmonian kekeluargaan dicapai melalui hubungan baik antara semua ahli keluarga. Perhubungan spiritual seperti agama, emosi seperti kasih sayang , sikap hormat – menghormati dan bertanggungjawab.  Oleh itu institusi kekeluargaan  adalah institusi yang terpenting dalam proses pembentukan individu yang sihat dari segi mental dan fizikal.

Dalam arus kemodenan dan kemajuan dunia global tanpa sempadan hari ini, banyak berlaku limpahan budaya negatif yang melanda negara di seluruh dunia. Masyarakat kita pada hari ini bukan sahaja terdedah kepada masalah penyalahgunaan dadah yang semakin meruncing, tetapi mereka juga semakin diresapi budaya hedonisme – suka berpoya-poya dan berhibur dengan keterlaluan, terjebak dalam amalan seks bebas ( berzina ), buang bayi, ketagih rokok, judi, arak, bahan porno (lucah ), bunuh, rogol dan banyak lagi masalah sosial yang cukup membimbangkan.
Laporan daripada Jabatan Kebajikan Masyarakat Malaysia dan statistik yang dikeluarkan oleh Polis Diraja Malaysia (PDRM) menunjukkan penglibatan dalam gejala sosial bermula seawal umur 10 tahun lagi.

Keluarga memainkan peranan yang sangat penting di dalam pembangunan siasah serta akhlak seseorang anak itu. Cukup membimbangkan jika di awal usia, anak sudah dilepas bebas ke sana ke mari dan membuat sebarang keputusan dalam hidup tanpa mengambil kira pendapat serta pandangan ibubapanya.

Sebagai ibubapa yang prihatin, sejak anak itu lahir lagi, kita selalu memerhatikan perkembangan dan apakah yang selalu mereka lakukan. Kita memberikan jalan serta tunjuk ajar. Kita sebagai orang dewasa bertanggungjawab ke atas setiap perlakuan serta tingkah laku mereka.

Pentingnya Seorang Ayah

Sebuah keluarga pasti mempunyai seorang ayah. Seorang ayah yang masih hidup dan mampu, wajib memberikan keperluan kepada keluarganya. Bukan sahaja wang, makan serta pakaian. Keperluan rohani juga wajib diberikan kepada setiap penghuni yang berada di bawah tanggungjawabnya.

Seorang pakar sosiologi, Dr David Popenoe di dalam kajiannya mengatakan bahawa, seorang ayah bukan sekadar orang dewasa di dalam sebuah rumah. Ia lebih daripada itu. Seorang ayah memberikan impak yang besar kepada keperibadian seorang anak. Kajian di luar Negara juga banyak menunjukkan bahawa, keluarga tanpa didikan ayah akan menyumbang banyak gejala sosial di dalam masyarakat.

Pepatah Arab ada menyatakan: Al waladu sirru abiihi. Maksudnya, seorang anak itu adalah bayangan ayahnya.

Pentingkah seorang ayah di dalam pendidikan anak-anak? Masyarakat sering mengaitkan mendidik anak-anak hanya terletak kepada seorang ibu sahaja. Walhal amanah serta tanggungjawab ini adalah tanggungjawab bersama.

Mengapa ayah penting kepada anak-anak?

1. Komunikasi seorang ayah adalah berbeza dengan seorang ibu. Ayah itu adalah pelengkap kepada pentarbiyyah serta pendidikan anak-anak. Jika ibu tidak berjaya menasihati anaknya, mungkin komunikasi ayah yang berbeza dapat membantu.

2. Seorang ayah membina jati diri dan keyakinan anaknya. Lihat sahaja contohnya ketika anak belajar menaiki basikal. Saya sebagai seorang ibu sangat takut melepaskan anak di jalan tetapi suami sayalah yang memberikan semangat serta keyakinan kepada anak-anak saya untuk berani berbasikal. Jika hanya saya yang berkata-kata, entah bila anak saya akan pandai berbasikal.

3. Seorang ayah mendisiplinkan anaknya dengan cara yang berbeza. Perbezaan memang perlu dalam beberapa perkara. Berbeza dengan ibu bukan bermakna cara didikan ibu itu berbeza dan tidak bersetuju dengan didikan itu, tetapi ianya saling melengkapkan

4. Ayah ialah contoh kepada anak-anak. Cara ayah makan, berpakaian, mencari rezeki akan dicontohi anak. Jika tanpa ayah, maka anak-anak tiada rujukan dan panduan. Tempanglah sebuah keluarga. Longgarkan sebuah institusi.

Ketika ibu sedang sibuk di dapur atau sedang membasuh pakaian, siapakah yang akan memerhati serta berbual-bual dengan anak-anak? Pastilah ayah. Ayah melengkapkan sebuah keluarga. Ayah itu role model. Ayah itu raja. Ayah itu cerminan akhlaq anaknya.

Seorang ayah yang baik, menjadikan solat itu sebagai tiang kepada keutuhan rumahtangganya. Anak-anak diimaminya dan masjid menjadi rumah keduanya. Anak-anak disantuni sebaiknya dan dihormati agar dia juga dihormati oleh anak-anak. Alangkah hebatnya dunia jika setiap anak mempunyai ayah yang begini.

Ikat Anak Dengan Al-Qur’an

Diriwayatkan oleh Ath-Thabarani daripada Saidina Ali karamallahu wajhah, bahawasaya Nabi s.a.w telah bersabda:

“ Didiklah anak-anak kamu atas tiga perkara: Cinta kepada Nabi kamu, cinta kepada kaun keluarganya serta membaca Al-Qur’an. Sesungguhnya para pembaca Al-Qur’an itu berada dalam naungan Arasy Allah pada hari tiada naungan selain naunganNya bersama-sama NabiNya.”

Ibnu Khaldun, Ibnu Sina dan Iman Al-Ghazali juga menyebut di dalam kitab-kitab mereka tentang peri penting mengajar anak-anak akan Al-Qur’an kerana Al-Qur’an itu terkandung pelbagai pengajaran dan panduan. Berdamping akrab dengan Al-Qur’an bermakna bercinta dengan Islam dan terjagalah diri dan keluarga.

Jadi Contoh Terbaik.

Tiada cara yang paling baik selain daripada menunjukkan akhlak yang baik terhadap anak-anak. Ibubapa adalah contoh tauladan yang terdekat dan menjadi panduan buat anak-anak. Rumahtangga yang harmoni bakal membina ahli keluarganya yang bahagia. Rumahtangga yang kucar kacir akan melampias kegoyahan itu kepada anak-anak dan seisinya.

Apa yang mereka bawa keluar adalah apa yang mereka bina, lihat dan lakukan di dalam rumah. Mereka sentiasa memerhati ayah dan ibu mereka berkelakuan di rumah. Keakraban ibubapa dengan anak, adalah kunci kepada kecemerlangan anak-anak di luar sana. Kenali rakan-rakan mereka kerana rakan memberi pengaruh yang besar terhadap anak-anak.

Bukan mudah mendidik anak-anak. Tidak cukup kita sekadar menghampar kemewahan, membekalkan Ipad seorang satu kepada anak. Ia lebih dari itu. Kasih sayang, penghargaan, penghormatan, kepercayaan, kesabaran, semuanya diadun menjadi resepi sebuah keluarga yang bahagia.


Perlindungan Perubatan Serendah RM37, Pelan AXA eMedic Memang Berbaloi!

“Ala, tak perlu medical card sendiri, company punya kan ada” Sesetengah orang berfikir begitu. Mungkin mereka rasa belum ada keperluan. Jangan bila dah ada penyakit, baru nak mohon ya. Masa tu nak menyesal pun tak guna. Ingat tu. ?

Kalau sudah berkeluarga dan melibatkan anak-anak, anda pasti rasa betapa perlunya ada medical card ni. Untuk pengetahuan anda, ada medical card ni yang anda boleh beli secara online. Nak memohon pun senang. ✌ Jom kita kenal apa dia..

AXA eMedic, online medical card pertama di Malaysia

Dalam zaman yang serba canggih, semua benda boleh dapat dengan hujung jari. Kini, anda boleh mohon medical card secara dalam talian dengan AXA eMedic. Kalau anda sedang mencari medical card pertama anda, AXA eMedic adalah pelan paling sesuai buat anda!

Anda pasti tertanya apa faedah insurans yang akan dapat kalau mohon AXA eMedic ni. Dah boleh agak. Hehe. Jom kita tengok apa faedahnya.. ?
Harga berpatutan untuk semua orang

Paling best, AXA eMedic sesuai untuk mereka yang berusia 15 hari hingga 39 tahun. Sangat sesuai untuk pelajar kolej, pekerja baru, pasangan muda dengan anak dan lain-lain. Ada pelan premium serendah RM37 sebulan untuk liputan RM100,000 bagi setiap orang. Sangat berbaloi!
Online sepenuhnya, tinggal klik saja

AXA eMedic ni sangat special! Anda hanya perlu jawab soalan ringkas, isi maklumat peribadi dan buat bayaran. Ada device yang connect dengan internet, terus boleh guna AXA eMedic. ? Syoknya!
Tak perlu medical checkup untuk meluluskannya

Hmm, mesti kena buat medical checkup. Haa, jangan risau! Kami nak beritahu benda yang pasti semua orang suka. Nak mohon AXA eMedic ni, tak perlu buat medical checkup. Anda pun tak perlu bersusah payah ke klinik. Jawab saja soalan ringkas sewaktu mohon tu. Dah siap!
Banyak manfaat kukuh yang anda boleh dapat

Paling penting, banyak manfaat yang anda akan dapat kalau anda mohon AXA eMedic. Antaranya ialah:

Perlindungan perbelanjaan hospital di Malaysia sahaja, termasuk pembedahan, ambulans, ICU dan ubat-ubatan.
Kemasukan tanpa tunai ke hospital panel AXA. (lihat senarai hospital di sini)
Harga bilik hospital dilindungi dengan maksimum RM250 sehari dan pilihan bilik dengan double-bed di kebanyakan hospital.

Bestnya! Sangat berbaloi untuk mohon. Anda hanya perlu tunjuk online medical card AXA eMedic ni, terus dapat akses untuk penjagaan perubatan di hospital. Cepat dan mudah! ? Nak tahu cara mohon AXA eMedic ni? Sini kami ajar anda..
Cara mohon AXA eMedic, jangan lupa share ya

Berikut kami kongsikan cara-cara untuk mohon AXA eMedic. Jangan lupa share kat keluarga dan kawan-kawan anda sekali ya. ?

Klik laman web AXA eMedic ni.
Klik “Let’s Get Started“.
Jawab beberapa soalan ringkas.
Pilih pelan yang anda rasa sesuai dengan bajet anda.
Klik “Proceed“.
Jawab beberapa soalan ringkas.
Isi maklumat peribadi dan cara bayaran. Selesai!

Ala, ada bahagian tak fahamlah. Jangan risau! Pakar eMedic iaitu Michelle dengan senang hati akan bimbing anda sewaktu mohon online medical card tu. Anda hanya perlu Whatsapp Michelle di sini: https://bit.ly/2KvSUiH
Manfaat yang banyak dengan harga berpatutan. Kalau dah tertarik dengan AXA eMedic ni, boleh klik di sini untuk mohon. Lepas tu, ikuti langkah-langkah yang kami beri tadi. Paling penting, anda semua harus jaga kesihatan okay? Mohon cepat tau!


Perlu Atau Tak Kanak-Kanak Makan Supplement? Ini Jawapannya

Mungkin ramai dalam kalangan ibu bapa yang menghadapi situasi apabila anak-anak sukar untuk makan makanan yang sihat. Sudah pastinya sayur akan menjadi ‘musuh’ utama bagi mendapatkan khasiat yang cukup dalam pemakanan seharian. Jadi, antara cara yang diambil oleh ibu bapa adalah membeli makanan tambahan atau supplement dengan harapan dapat ‘mengganti’ pengambilan sayur tersebut.
Perlu ke kanak-kanak makan supplement sebegini? Ini penjelasan dari pakar nutrisi.

Artikel berkaitan: 10 Idea Menu Solid Food Untuk Anak Umur 7 Bulan Ke Atas, Colourful!
PERLU KE KANAK-KANAK MAKAN SUPPLEMENT?

DOES KID REALLY NEED SUPPLEMENT

A real challenge for working mother. Berikutan topik yang punya ramai minta saya ulas. Kanak kanak makan supplement fruits ni semua okay ke bahaya tak. Setelah saya lihat kandungan nutrisi di dalam pek supplement tersebut… tak ambil pun takpa. Saya tidak bermaksud jahat atau ada agenda lain, namun secara faktanya:

1) Setiap hidangan supplement tersebut mengandungi 0.12g fibre sahaja
Sedangkan kanak kanak 4-6 tahun need at least 25g fibre/day. Alahai sikitnya.
2) Supplement ni sebenarnya untuk memperbaiki collagen ke bagi kulit cantik?
Sebab yang paling tinggi dalam supplement ni Vitamin C je. And do you know that immunity does not revolve only with getting enough Vit C? Probiotic, prebiotic, less in refined sugars pun penting juga
3)Kanak kanak sepatutnya diajar untuk makan makanan yang variasi, teksturnya, rasanya
Kalau macamni, sampai bila bila kena makan supplement saja lah sebab nak makan sayur. Dan, mustahil lah sayur rasanya sedap dan manis sentiasa.

Faham. Parents are still learning, its okay to make mistakes. Tapi faham dah ke kenapa kita start dari puree ke chopped cut, minced and terakhir solid food? Kenapa kita tak bagi je kids makan puree sampai bila bila.
Because we want an optimal brain development.
Tak mengapa. Kita sama sama belajar, mana yang betul kita ikut. Sebab bagi saya, ada beberapa perkara yang pasangan selebriti ini praktikkan pada anak mereka yang bagus dan boleh dicontohi. Namun untuk memberi supplement pada usia yang sangat muda rasanya tidak perlulah.
Oh ya ada yang tweet tadi, saya lupa nak qoute. Kandungan gula dalam satu hidangan supplement ni tidaklah tinggi. Jangan lah sampai nak cancel culture sangat you point everything macam semua tak kena ya. Atau kalau jazz terlepas pandang, mohon tag saya ya. Sekian.
Sumber: Twitter @Jazz


Perlu Atau Tak Panaskan Enjin Kereta Setiap Kali Sebelum Memandu?

Sudah menjadi kebiasaan, rata-rata orang ramai akan memanaskan enjin kereta terlebih dahulu sebelum memulakan pemanduan. Hal ini kerana kita sudah biasa melihat dan mempelajari cara itu dari zaman-berzaman. Walau bagaimanapun, perlu ke tak sebenarnya memanaskan enjin kereta sebelum memandu? Ikuti perkongsian Aid Fawzal yang mengulas dengan lebih lanjut di laman Twitternya.
Baca juga: Betul Ke Isi Minyak Kereta Sampai Penuh Boleh Rosakkan Fuel Pump? Ini Jawapannya

PERLU ATAU TAK PANASKAN ENJIN KERETA SEBELUM MEMANDU?
Perlukah memanaskan enjin?
Jawapan pendek:

Ya perlu, juga
Tak perlu

Perlu panaskan enjin jika enjin anda guna sistem karburetor. Karburetor perlukan suhu yang stabil untuk beroperasi dengan baik. Juga, teknologi material enjin yang lama sangat-sangat bergantung kepada minyak pelincir untuk kurangkan geseran.
Untuk enjin-enjin moden dengan sistem fuel injection (suntikan bahan api) tak perlu memanaskan enjin.Hal ini kerana sistem ini mampu berimprovisasi mengikut perubahan keadaan sekitar. Teknologi material enjin juga lebih moden dan mempunyai ciri-ciri anti geseran.

Amalan memanaskan enjin ni kita belajar turun temurun daripada generasi lama. Satu sebab yang saya sebutkan diatas tu, kedua sebab harga kereta kita mahal. Jadi kita cuba untuk jaga sebaik mungkin. Cuma selalunya kita berlebih-lebihan.
Untuk enjin moden, kita tak perlu untuk panaskan enjin sampai ia capai suhu operasi baru nak berjalan. Sebaliknya nyalakan enjin dan tunggu sebentar untuk biarkan minyak pelincir merebak ke semua tempat dan baru jalan.

Mungkin boleh saya olah istilah ni supaya orang kebanyakan lebih faham. Kita kata, “Tak perlu panaskan enjin lama-lama, panaskan sekejap-sekejap je dah”.
Khusus untuk mereka yang faham teknologi kereta, korang boleh semak perkara-perkara ini pada sudut:
1. Sistem Karburettor dengan suntikan bahan api,
2. Teknologi material enjin termasuk salutan/saduran permukaan (surface coating/plating), dan
3. Teknologi minyak pelincir.
Sumber: Twitter Aid Fawzal


Perlu Ke Nak Bandingkan Anak? Inilah ‘Penyakit’ Dalam Kalangan Ibu Yang Perlu Diubah!

” Anak awak dapat berapa A hari tu? Anak saya dapat 10A tau!”
 ” Anak saya dapat biasa-biasa je, Alhamdulillah”
 ” Dapat tak banyak A la tu kan, macam anak saya ni” senyum sinis.
Pernah tak situasi macam ini berlaku? Kadang-kadang situasi macam ni tak boleh dihalang juga kan. Kata orang, mulut tempayan boleh ditutup, tapi mulut manusia macam mana pula? Susah sebenarnya. Sampai ada juga situasi di mana kaum ibu ini boleh bermasam muka akibat dari ‘aktiviti’ membandingkan anak ni. Itu yang kita tidak mahu kerana boleh memecah-belahkan hubungan silaturrahim.

http://www.dovechristiancounseling.com/
Oleh itu, jom kita baca perkongsian dari laman Facebook Aiza D Undefined ini dimana beliau memberi nasihat kepada kaum ibu di luar sana mengenai situasi ‘compare and compete’ anak sendiri dan anak orang lain. Harapnya, lepas ini, para ibu boleh lah kurangkan membandingkan anak-anak ya!

Kenapa perlu ‘compare and compete’ anak kita dengan anak orang lain?

TAK PERLU! AND TAK PERLU KISAH!
www.b17.ru
I bet semua mommies mengalami masalah ni. Penyakit mak-mak, semua benda nak di-compete dan compare. Siapa lagi berat, siapa jalan dulu, siapa tumbuh gigi dulu, siapa makan nasi dua tiga pinggan pun nak compare. Tu baru compare, belum bab compete. Anak aku pandai makan sendiri, anak kau ada? Anak aku pandai cakap english tau dari baby lagi, kau ada? Eh, anak aku kan pandai mandi tukar pampers sendiri tau. Anak kau mesti tak pandai kan? dan sebagainya. Percayalah, bebenda ni akan berterusan, kalau kau layan. Tak perlu mak-mak.
Aiza bagi situasi contoh yang mudah nak hadam.
www.tes.com/lessons
Anak si A, lahir 3 May 2015 pada usia 40 minggu, anak si B lahir 3 May 2015 jugak, tapi pada usia kandungan 37 minggu. Yes, dua-dua term, dua-dua sebaya. TAPI, perkembangan tetap tak sama! Anak A masak ranum overcooked dalam perut, anak B suam-suam, just nice untuk keluar. Of course, perkembangan berbeza. Kalau ikut pengiraan yang betul, anak B muda 2-3 minggu dari anak A.
Anak A sibuk cecita kat anak B, anak A dah pandai lari 100meter pada usia 11 bulan, anak B belum lagi. Lewat. Dah setahun baru dapat lesen L. Si A heboh cerita sampai rasa down B, kenapa anak B tak jalan-jalan lagi padahal usia sama?
Eh, faham tak Aiza cuba terangkan? Means, maybe lahir pada tarikh yang sama, tapi kematangan tak sama. Ada yg cepat, ada yg lambat. Ada yang cepat jalan, ada yang cepat cakap, ada yang lahir-lahir dah ada gigi, ada yang setahun sekali tumbuh nah kau 4 – 5 biji terus.
http://blessingwillie.com/
Kenapa perlu dirisaukan, dihebohkan? Tak perlu.
Mommies, biarkan je anak-anak membesar, dan lihatkan development dia as suatu yg menakjubkan. Trust your kids! Itu paling penting. Kalau mommy sendiri tak trust your baby, sibuk kenapa anak aku tak boleh itu, tak boleh ini, you just stress your kids indirectly tau. Just enjoy! Anak akan lebih confident kalau mommy confident dengan mereka!
Relax mommies, this compete and compare games in motherhood takkan ada sudahnya. Bila org buat, kita senyum ja. Sabar. Percaya ada banyak benda lg anak kita pandai. Percayalah, kejadian Allah itu cantik!
www.facebook.com/photo
Sumber Facebook : Aiza D Undefined


Perlu Patuh Aspek Keselamatan, Ini Garis Panduan KKM Untuk Peniaga Makanan Secara Online

Ramadhan pada tahun ini berlainan dari kebiasaan. Ini kerana Ramadhan kali ini disambut dalam tempoh Perintah Kawalan Pergerakan (PKP) dimana setiap orang tidak dibenarkan keluar rumah. PKP yang sudah masuk fasa ke 4 ini telah merubah banyak perkara. Dengan arahan ini berlangsung, semua perniagaan yang tidak penting telah diarahkan untuk menutup operasinya dan ini termasuklah bazaar Ramadhan yang paling ditunggu oleh semua ketika tibanya puasa.
Walaubagaimanpun, pelbagai inisiatif telah diambil oleh peniaga peniaga makanan. Boleh dikatakan kebanyakan mereka telah berniaga menggunakan perkidmatan atas talian (online) untuk berniaga. Tetapi, Kementerian Kesihatan Malaysia (KKM) telah mengeluarkan arahan keselamatan terhadap peniaga peniaga ini walaupun mereka berniaga secara online.

Perlu Patuh Panduan Keselamatan

KKM melalui laman Facebook mereka telah mengeluarkan garis panduan yang harus diikut oleh peniaga peniaga ini. KKM menyarankan kepada pihak yang terlibat dalam perniagaan makanan secara atas talian (online) termasuklah pengusaha, pengendali makanan dan penghantar makanan supaya sentiasa mengamalkan kebersihan diri dan mematuhi garis panduan yang telah dikeluarkan oleh pihak KKM.

Ini adalah pautan yang disediakan bagi mereka yang berkenaan mudah untuk membaca setiap garis panduan yang telah dikeluarkan.

Ini untuk memastikan makanan yang disediakan kepada pengguna adalah selamat. Selain itu, mereka juga dinasihatkan untuk sentiasa mengamalkan jarak sosial yang selamat (social distancing) semasa penghantaran makanan. Panduan panduan yang disediakan KKM ini juga boleh diamalkan oleh semua orang. Ianya juga penting buat semua untuk menjaga kesihatan seharian kita sepanjang tempoh ini.
Antara Garis Panduan KKM

Ini antara garis panduan yang disediakan. Untuk panduan lebih lanjut anda boleh melayari laman web moh.gov.my
Sumber : Kementerian Kesihatan Malaysia


Perlukah Baby Walker dan Buai Untuk Bayi?

Perlukah baby walker dan buai untuk bayi?
Tahniah kepada ibu-ibu muda yang baru atau sudah pun mempunyai anak. Sudah tentu perasaan gembira tidak dapat digambarkan dengan kata-kata. Namun ramai ibu muda yang berada dalam dilema kerana tidak tahu apakah cara yang terbaik menjaga, mengasuh serta mendidik anak-anak.
Dilema yang sering timbul adalah seperti ‘perlukah bayi dibuaikan?’ atau ‘perlukah anak diletakkan di dalam baby walker?’.

Sebelum itu, kita lihat dahulu mengapa ibu-ibu memilih buai dan baby walker (mengikut tinjauan dan kaji selidik rambang):
1. Ibu meletakkan atau menidurkan anak di dalam buai kerana ingin memudahkan anak untuk tidur.

2. Ibu menidurkan anak di dalam buai kerana ingin anak tidur selesa dan lama.

3. Ibu menidurkan anak di dalam buai dan baby walker kerana ingin memudahkan ibu membuat kerja rumah.
4. Ibu meletakkan anak di dalam walker kerana ingin anak cepat berjalan dan berdikari.
Perlukah Menggunakan Buai Untuk Bayi?
Sebelum membuat keputusan samada ingin membeli dan menidurkan bayi di dalam buai, ibu-ibu amati dahulu point di bawah:
1. Ramai pakar kesihatan dan pakar penjagaan bayi menyarankan supaya tidak menggunakan buaian sarung.  Seorang pakar pediatrik di Lembah Klang, Dr Winston Wong, dan pakar BabyCenter berkata, “Saya sentiasa menasihatkan ibu bapa supaya sangat berhati-hati apabila menggunakan buaian sarung sebab kecederaan boleh berlaku. Selalunya saya menggalakkan supaya bayi tidur di dalam kot.”  – sumber: Babycenter.com
2. Seorang lagi pakar BabyCenter, pendidik antenatal dan Parent Craft, Jenifer Hor juga menegaskan bahawa tidur di dalam buaian sarung tidak patut digalakkan.
“Buaian tidak memberi sokongan yang mencukupi bagi tulang belakang bayi dan bahu bayi selalunya membongkok. Di samping itu, terdapat juga lain-lain aspek keselamatan: Risiko untuk jatuh adalah tinggi dan kadang-kala buaian sarung dibuai dengan terlalu kuat.” Ini akan meningkatkan risiko bayi jatuh keluar atau ditolak ke dinding.
Sumber: Babycenter.com
Baguskah baby walker untuk bayi?
Perlukah Menggunakan Baby Walker?
Sebelum membuat keputusan samada mahu membeli baby walker atau pun tidak, mungkin ibu-ibu boleh baca beberapa point penting di bawah.
1. Pakar kesihatan dan keselamatan luar negara sangat tidak menggalakkan penggunaan baby walker kerana banyaknya kemalangan yang melibatkan baby walker ini. Ya, betul, merangkak di atas lantai juga terdedah kepada kemalangan dan anak sering terlentang atau terhantuk namun penggunaan baby walker lebih membahayakan kerana ia memberikan extra ketinggian, extra kelajuan dan mendedahkan anak kepada banyak bahaya lain.
2. Baby walker adalah tidak stabil di atas tempat yang tidak rata. Maka sudah tentu ia terdedah kepada kemalangan dan berbahaya kepada bayi. Tahukah anda bahawa di Kanada, penjualan baby walker adalah diharamkan? (The Dangers of Baby Walkers, The New York Times, 22 February 2010)
3. Baby walker melambatkan perkembangan skil motor anak- kita menyangka mereka akan cepat berjalan tetapi sebenarnya kita tidak mengikuti perkembangan semulajadinya di mana kita telah meninggalkan proses merangkak yang sebenarnya banyak memberikan manfaat kepada anak.
4. Kita menyangka bahawa apabila kita membiarkan anak di dalam baby walker, anak akan dapat ditinggalkan sebentar dan kita dapat melakukan kerja lain. Realitinya, penggunaan baby walker memerlukan extra penjagaan kerana walker bergerak 1 meter dalam sesaat. Jadi kemalangan boleh berlaku sebelum kita sempat memberhentikannya.
5. Lebih mengejutkan, kajian luar negara mendapati, penggunaan baby walker juga menyebabkan perkembangan mental anak menjadi lambat (Alan Greene, M.D., is the founder of the Web site DrGreene.com)
Semoga ibu-ibu mendapat manfaat daripada pembacaan ini.


5 Sebab Penggunaan ‘Glove’ Boleh Tingkatkan Risiko Jangkitan COVID-19

Situasi wabak COVID-19 yang melanda menyebabkan ramai orang awam lebih berjaga-jaga dan mahu melindungi diri semaksima mungkin daripada terdedah kepada jangkitan.
Namun tahukah anda, walaupun penggunaan ‘glove’ mampu melindungi tangan kita daripada virus, namun pakar juga berpendapat bahawa ia berpotensi menjadi punca merebakkan virus dengan lebih luas.

Berikut adalah sebab mengapa ia bukanlah antara nasihat atau tips utama untuk elak jangkitan yang disyorkan pihak berwajib.
5 Sebab Penggunaan ‘Glove’ Oleh Orang Awam Boleh Tingkatkan Jangkitan COVID-19
1. Tak Dipakai Dengan Betul
Kebanyakan orang menganggap selagi memakai glove, mereka akan terlindung daripada sebarang kuman.

Namun sebenarnya, ada banyak ruang untuk kuman hinggap di tangan atau badan kita selagi kita tidak mengamalkan cara memakai dan membukanya dengan cara yang betul.

Dalam sebuah kenyataan, WHO menjelaskan bahawa kita masih boleh terdedah dengan COVID-19 sekiranya kita memakai glove dan memegang bahagian muka secara tidak sedar (MESTI ramai yang buat sebab nak betulkan topeng muka).

2. Tak Dilupuskan Dengan Betul
Menurut Pegawai Farmasi, Mohd Dziehan Mustapha, menanggalkan ‘glove’ itu ada tekniknya tersendiri bagi meminimakan kontak tangan pada permukaan glove tersebut.
Setelah dipakai, ia perlu dibuang dalam tong sampah khas dan tak boleh diguna semula.
Kalau di hospital, ia akan dibuang dalam ‘tong sampah sisa klinikal’ di mana hasil buangan akan dibakar dalam suhu tinggi.
Foto Kredit : Medical Mythbuster Malaysia
3. Dibuang Merata-rata
Satu lagi masalah penggunaan ‘glove’ oleh orang awam adalah risiko ianya dibuang merata-rata.
Menurut jururawat Bel Nawhen, penyalahgunaan dan pembuangan ‘glove’ yang tidak dilupuskan dengan betul boleh menyebabkan Cross Contamination (jangkitan silang).
Tambah bahaya, Covid-19 ni boleh bertahan selama 8 jam pada ‘glove’. Bayangkan kalau tak tukar tu, macam mana agaknya virus tu dah merata pergi, singgah sana sini dan dibuang pula merata-rata.
Jadi walaupun anda selamat, orang lain pula yang berisiko terkena jangkitan!

4. Ia Menyebabkan Kita Kurang Kerap Mencuci Tangan
Bila kita pakai sarung tangan, secara tidak langsung kita akan kurang kerap membasuh tangan sebab ia memberikan ‘ilusi’ sudah selamat sebab mendapat perlindungan ‘glove’.
Jika membasuh tangan tidak dijadikan tabiat, bayangkan apa akan berlaku sekiranya anda kehabisan sarung tangan? Sentuh sana, sini dan tak basuh tangan sebab tiada ‘amalan’ itu.

5. Kurang Efektif
Tahukah anda, ‘glove’ getah ni ada yang jenis senang koyak. Kalau terkoyak, kita kenalah terus ganti sebab kalau tak ganti maka dah tak berkesan.
Malah, penggunaan ‘glove’ plastik lebih merisikokan kerana ia sangat nipis dan mudah koyak. Kita yang jarang guna mungkin tak perasan bila ianya terkoyak.
Atas sebab itu, mengamalkan nasihat daripada WHO untuk membasuh tangan dengan kerap ternyata lebih efektif dan murah.

Tetap Perlu Cuci Tangan Selepas Dibuka
Bagi yang terpaksa menggunakan glove contohnya di hospital dan sebagainya, mereka tetap akan basuh tangan juga dengan air dan sabun sekurang-kurangnya 20 saat setelah ‘glove’ dibuka.
Penggunaan glove oleh anggota kesihatan juga mengikut prosedur yang ketat di mana mereka perlu memakai ‘glove’ ikut konsep satu pesakit ke satu pesakit sahaja bagi mengelakkan jangkitan silang.
Apa yang penting, kita perlu faham bahawa jangkitan COVID-19 ini perlu dimusnahkan dengan amalan kebersihan dan sanitasi yang kerap, menggunakan topeng muka terutamanya jika bergelaja, serta menjarakkan diri sekurang-kurangnya 1m dengan orang lain.
Kalau tiada air, guna hand sanitizer untuk basmi kuman pada permukaan tangan dan pastikan kandungan alkohol untuk hand sanitizer yang digunakan adalah melebihi 60% ok!


Anak Suka Main Sticker, Rupanya Ini ‘Senjata Rahsia’ Perkembangan Positif Si Manja

Perasan atau tidak setiap kali anda berkunjung ke kedai buku, pastinya anaka-anak akan tertarik dengan koleksi sticker yang ada di sana? Kalau boleh, setiap hari mahu beli sticker dan dijadikan permainan harian. Tapi, ibu bapa pula yang pening kepala dimana anak-anak akan mula tampal sticker tersebut di serata kawasan dalam rumah termasuk dinding yang bercat mahal!
Tetapi, jangan dimarahi anak-anak yang suka main dengan sticker tersebut kerana ada manfaatnya yang anda tidak tahu.

KENAPA ANAK SUKA MAIN STICKER?
Anak suka main STICKER? Ianya satu benda yang tersangat bagus. Lagipun sticker bukanlah mahal. Aku biasa beli dekat DIY memang harganya tersangat murah, seringgit pun ada dan boleh dapat banyak terus.
Aku masih ingat kata salah seorang Occupational Therapist kami, katanya sticker boleh jadi alat yang sangat membantu, bahkan dianggap sebagai senjata rahsia yang boleh digunakan oleh mereka para OT untuk bentuk perkembangan anak-anak.

1. Bagus untuk motor halus

Bukan senang untuk mencabut sticker yang melekat dekat plastik itu. Hujung jari yang halus itu diperlukan untuk memastikan sticker berjaya dicabut dengan sempurna. Bahkan untuk sesetengah anak, ianya sangat sukar walaupun nak pegang hujung kertas yang nipis. Itu belum lagi kita bercerita tentang size-size sticker yang kadang-kadang itu tersangat kecil, sampaikan orang dewasa pun belum tentu boleh cabut.
2. Koordinasi tangan

Semestinya, sebab anak akan gunakan kedua-dua tangan mereka untuk membuka sticker. Satu tangan untuk pegang buku sticker dan satu lagi untuk mencabut sticker. Ini ialah satu latihan yang sangat baik untuk koordinasi tangan kiri dan kanan. Tangan dominan dan tangan kedua mereka agar dapat berkoordinasi dengan sempurna.
3. Kemahiran visual dipertingkat

Bukan semua sticker yang dibeli akan diminati anak kita. Katakan kita beli buku sticker yang ada dekat DIY tadi, pastinya anak akan scan satu per satu terlebih dahulu sebelum membuat pilihan sticker mana yang mahu dimain. Kalau ada sticker, jenis yang kena padankan seperti pilihan warna dan bentuk pastinya lebih membantu mempertingkatkan daya visual anak-anak.
4. Eksplorasi daya sensori

Sticker datang dengan kepelbagaian jenis dan tekstur. Ada yang jenis kembung dan licin, anda yang jenis rata dan kasar, ada juga yang jenis manik-manik dan macam-macam lagi. Setiap daripada semua jenis ini dapat membantu anak-anak belajar mengenal semua tekstur yang ada dan seterusnya membantu perkembangan daya sensori dengan baik.
5. Kiri dan kanan

Anak-anak biasanya perlu ambil masa untuk belajar kenal yang mana kiri dan yang mana kanan. Itu yang sampai kasut pun boleh tertukar kasut kiri dan kasut kanan. Dengan sticker, kita dapat bantu mereka kenal dan bezakan kiri dan kanan. Contoh, tampal satu sticker di pipi kiri, dan satu lagi di pipi kanan. Tampal juga satu sticker di tangan kiri dan lagi satu sticker di tangan kanan. Begitulah mereka akan belajar mengenal kiri dan kanan.
Selain daripada lima yang aku huraikan ini, sebenarnya ada banyak sangat lagi kelebihan kalau bagi anak main sticker. Seperti dapat membantu anak dengan kemahiran membaca, menyusun, berbahasa, kreatif, inovatif, keyakinan diri, sosial, dan macam-macam lagi.
p/s : Jangan pandang rendah terhadap kelebihan bermain sticker! Ala kita yang dewasa ini pun suka main sticker dekat fb komen tu apa.
Sumber: Najmi Nawawi


DIY Sensory Bin Untuk Anak Umur 2 Tahun, Lebih Stabil & Mudah Nak Bawa Travel!

Ketika proses anak-anak semakin membesar, perkembangan dari segi intelektual dan perbuatan adalah yang paling ketara dapat dilihat. Begitu juga dengan kekuatan sensori iaitu dari segi sentuhan mereka. Salah satu idea yang ibubapa boleh cuba untuk lebih melatih anak supaya mahir dalam sensory development adalah dengan menggunakan sensory bin. Rupa-rupanya sensory bin ini boleh dibuat sendiri di rumah. Nak tahu macam mana? Jom kita baca perkongsian ini.
DIY SENSORY BIN UNTUK ANAK UMUR 2 TAHUN ILHAM DARI PINTEREST

Semalam lepas Ayue share Qaayed main sensory bin yg kami DIY sendiri, ramai sangat yang dm tanya macam-macam soalan. Bin beli dekat mana? Berapa ukuran? Macam mana buat? So Ayue tulis semua siap-siap kat sini semua jawapan eh.
Sensory bin ni memang dah lama sangat Ayue nak buat sebab nak bagi Qaayed main lebih banyak aktiviti sensory. Bila dah ada sensory bin, macam-macam idea muncul dalam kepala ni nak buat aktiviti dgn Qaayed. Main dengan air, pasir, batu, jelly, ais, playdoh. Eh banyak lagi lah. Bagi dia main sambil belajar gitu.

Bagi dia lihat, bagi dia rasa, bagi dia sentuh. Penting untuk kanak-kanak bawah umur 2 tahun ni bermain permainan sensory untuk ransang deria-deria diorang tau. Sensory bin pulak senang Ayue nak setup dekat luar rumah, dalam rumah, dapur. Tenang sikit nak masak sebab Qaayed boleh main lebih dari sejam benda ni.
BARANG- BARANG YANG ANDA PERLUKAN

Ok, untuk menjawap persoalan semua:
1) Bin – Ayue beli dekat Mydin je. RM20 satu bin.
2) Corong beli dekat kedai RM2. 3) Pipe & connector – Beli dekat kedai hardware. Ayue guna :

– sebatang pipe pvc 3/4inch
– 4 pcs 3way elbow
– 2 pcs Cross
– 2 pcs 90° elbow
– 10 pcs TEE
– 3 pcs 45° elbow
– 4 pcs end cap
– Gergaji pipe.
Untuk ukuran, sorry sebab Ayue sendiri pun main agak-agak je ukur ikut ketinggian Qaayed. Ayue buat paras-paras perut dia supaya senang dia nak main. Lain anak lain ketinggian kan. Tinggi Qaayed 81cm. Size bin yang korang beli nanti pun berbeza-beza. Jadi macam tak relevan pulak kalau Ayue bagi ukuran kan.

66638754_2341298679457460_2951815008569359960_n
And pipe ni semua Ayue tak gam pun. Kukuh dah design ni. Letak air penuh bin pun steady je takda goyang-goyang. Nanti boleh adjust bila Qaayed dah tinggi sikit. Nak travel bawak pergi pantai or balik kg pun senang sebab boleh bukak-bukak. Hehe. Ilham Ayue ambil dari Pinterest.
Sumber : Ayue Idris


Jika diimbau kembali zaman kanak-kanak kita, kita akan berkumpul setiap petang di padang, halaman rumah mahupun taman permainan untuk bermain bersama rakan-rakan.
Walaupun permainan yang dimainkan ketika itu tidak secanggih permainan di gajet anak-anak pada masa kini, ianya tetap  menghiburkan dan menyeronokkan serta menjadi kenangan terindah buat kita, bukan?

Foto Kredit : picssr.com
Tingkatkan Kemahiran Sambil Bermain
Terdapat banyak permainan tradisi yang kita mainkan pada zaman dahulu melibatkan anggota badan yang besar iaitu tangan, kaki dan keseluruhan anggota badan. Ianya termasuklah merangkak, berjalan, berlari, melompat, memanjat, membaling, menangkap, mengejar, menarik, menolak dan sebagainya. Tanpa kita sedari, sebenarnya kesemua pergerakan ini mengukuhkan lagi kestabilan serta keseimbangan seluruh anggota badan kita sekaligus meningkatkan kemahiran motor kasar atau lebih dikenali sebagai ‘gross motor skills’.

Sesetengah permainan pula memerlukan pergerakan anggota badan yang kecil seperti pergelangan tangan dan jari jemari tangan ketika bermain. Melalui permainan tersebut, kemahiran motor halus atau ‘fine motor skills’ dapat diasah dan ditingkatkan.

Foto Kredit : mobile.fourlook.com
10 Permainan Tradisi Yang Patut Dimainkan Semula Bersama Anak
Berikut merupakan senarai 10 permainan tradisi yang mempunyai banyak manfaaatnya dan patut dimainkan bersama anak-anak atau dimainkan semula oleh mereka.
1. Tingting
Sebagaimana yang kita semua tahu, tingting merupakan permainan tradisional yang sememangnya popular sejak zaman dahulu lagi.
Bermain tingting dapat meningkatkan kemahiran motor kasar anak sekaligus menguatkan lagi otot mereka kerana mereka perlu mengawal dan menyeimbangkan badan mereka untuk melompat ke dalam kotak-kotak tingting tanpa terjatuh.
Foto Kredit : jornalahora.com.br
2. Lompat Tikus
Permainan lompat tikus ini memerlukan pergerakan berlari, melompat dan juga merangkak bagi melepasi halangan tangan serta kaki dua orang rakan sepermainan.
Melalui pergerakan-pergerakan dalam permainan ini, ianya secara tidak langsung dapat meningkatkan kemahiran motor kasar anak.
Foto Kredit : diannaralucinario.deviantart.com
3. Lompat Getah
Lompatan melintasi rantaian gelang getah pada tahap yang rendah sememangnya melegakan. Tetapi apabila ketinggian ditingkatkan, kita pasti memikirkan teknik terbaik untuk melakukan lompatan di atas rantaian gelang getah tersebut. Kadang kala kita perlu berlari dari jauh untuk mendapatkan impak lompatan yang tinggi bagi melepasi gelang getah.
Pasti seronok jika kita dapat bermain permainan lompat getah ini bersama anak. Pergerakan dalam permainan ini dapat melatih kemahiran motor kasar anak dan membantu anak untuk membina otot yang lebih mantap.
Jika dahulu kita menggunakan rantaian gelang getah untuk bermain lompat getah, kini anak-anak boleh bermain lompat getah dengan menggunakan ‘skipping rope’.
Foto Kredit : picssr.com
4. Konda Kondi
Permainan konda kondi memerlukan fokus yang tinggi serta koordinasi tangan dan mata yang baik untuk menyungkit kayu anak menggunakan kayu ibu dan berlari sambil mengejar kayu yang dibaling sebelum menangkap kayu tersebut.
Kita pasti gembira melihat keseronokan anak-anak bermain permainan tradisi ini kerana secara tidak langsung ianya dapat memperkasa kemahiran motor kasar mereka.
Foto Kredit : manggar.net
5. Pukul Berapa Datuk Harimau
Masih ingatkah lagi kita dengan adegan tarik menarik rakan dan baju rakan kita tatkala dikejar oleh ‘sang harimau’ dalam permainan ‘Pukul Berapa Datuk Harimau’ ini? Akhirnya apabila salah seorang daripada rakan kita terlepas pegangannya, kita semua akan lari bertempiaran. Walaupun debaran sentiasa mencengkam dada kerana takut ditangkap oleh ‘harimau’, tetapi permainan ini tetap menyeronokkan!
Permainan ini melibatkan pergerakan aktif anak dengan berlari, mengejar dan menangkap rakan-rakan mereka sekaligus dapat meningkatkan lagi kemahiran motor kasar anak.
Foto Kredit : gazetadopovo.com.br
6. Galah Panjang
Memandangkan permainan galah panjang ini memerlukan ramai pemain, anak-anak mungkin boleh bermain bersama sepupu-sepupu mereka atau jiran-jiran terdekat. Lebih ramai yang dapat bermain, permainan ini pasti lebih meriah!
Setiap ahli kumpulan perlu mempunyai kemahiran berlari laju serta berhenti dengan cepat ketika melepasi petak permainan yang dikawal oleh pasukan lawan. Aktiviti ini bukan sahaja dapat melatih fokus dan meningkatkan kemahiran motor kasar anak, malah dapat merapatkan lagi hubungan persahabatan dengan rakan-rakan sepermainan.
Foto Kredit : rendangtakana.com
7. Batu Seremban
Walaupun permainan batu seremban ini merupakan permainan tradisional yang hanya memerlukan kita duduk sahaja untuk bermain, ianya memerlukan fokus yang sangat tinggi serta koordinasi tangan dan mata yang baik untuk membaling dan menangkap semula batu yang dibaling itu.
Dengan pergerakan pergelangan tangan dan jari jemari tangan ketika bermain batu seremban ini, kemahiran motor halus anak dapat ditingkatkan.
Foto Kredit : 13may1969.wordpress.com
8. Congkak
Jangan kata anak, ibu bapa juga pasti akan berasa seronok sekiranya dapat bermain congkak ini. Permainan congkak memerlukan pergerakan tangan, pergelangan tangan dan jari jemari tangan yang cekap untuk bermain.
Dengan bermain congkak, ianya bukan sahaja melatih tahap fokus anak, tetapi juga dapat meningkatkan koordinasi tangan dan mata serta kemahiran motor halus mereka.
Foto Kredit : theodysseyonline.com
9. Main Guli
Bermain guli juga merupakan salah satu permainan yang memerlukan fokus yang tinggi untuk membaling atau menjentik guli tepat pada sasaran. Selain itu, anak-anak juga perlu mempunyai koordinasi tangan dan mata yang baik untuk bermain permainan ini.
Foto Kredit : keren.web.id
10. Main Lidi
Jika dahulu kita menggunakan lidi sate untuk bermain lidi ini, kini, anak-anak mempunyai alternatif untuk bermain lidi dengan menggunakan lidi bewarna-warni yang dijual di pasaran.
Sama seperti bermain guli, bermain lidi juga memerlukan teknik tertentu serta tahap fokus yang tinggi untuk mengambil lidi daripada timbunan lidi tanpa menggerakkan lidi-lidi lain. Dengan koordinasi tangan dan mata yang baik ketika bermain, anak-anak pasti berasa gembira kerana berjaya memperoleh banyak lidi hasil daripada usahanya itu.
Foto Kredit : theodysseyonline.com
Kembalikan Nostalgia Zaman Silam
Walaupun kesemua permainan ini sangat popular pada zaman dahulu, tetapi ianya jarang dimainkan pada masa kini. Peredaran masa telah mengubah populariti permainan-permainan tersebut.
Memandangkan terdapat banyak manfaat dengan bermain permainan-permainan ini, jadi apa tunggu lagi? Ayuh kembalikan nostalgia zaman silam kita dengan bermain permainan tradisi ini bersama anak-anak! Semoga dengan cara ini, permainan-permainan tersebut akan sentiasa segar sepanjang zaman dan tidak hilang ditelan arus kemodenan dunia.


Permohonan Air Percuma Rakyat Selangor Bakal Ditutup 31 Disember, Cepat-Cepat Apply!

Kerajaan negeri Selangor melalui Inisiatif Peduli Rakyat (IPR) telah melancarkan Skim Air Darul Ehsan yang bakal memberi manfaat kepada seluruh penduduk negeri Selangor yang layak. Program Air Percuma yang telah dilaksanakan bermula April 2008 telah dijenamakan kepada Skim Air Darul Ehsan yang bertujuan untuk mengagihkan bekalan air terawat kepada kumpulan sasar di negeri berkenaan bermula 1 Mac 2020.
PERMOHONAN SAMPAI 31 DISEMBER

Setiap penduduk negeri Selangor yang ingin mendapatkan manfaat daripada skim ini perlu membuat permohonan secara atas talian bermula 30 September sehingga 31 Disember 2019. Pemohon mestilah warganegara Malaysia yang menetap di Selangor, dan mempunyai pendapatan isi rumah bulanan di bawah RM 4,000 (suami dan isteri, tiada pasangan atau bujang).
Manakala premis kediaman pula mestilah terdiri daripada pemegang akaun meter individu dan meter pukal bagi pangsapuri kos rendah. Bagi pangsapuri kos rendah yang menerima bekalan air melalui meter pukal, mereka hendaklah mendapatkan pengesahan Badan Pengurusan Bersama (JMB) atau Perbadanan Pengurusan (MC).

Setiap pemohon hanya layak untuk membuat permohonan bagi satu akaun/premis sahaja.

BUAT PERMOHONAN BARU UNTUK LAYAK SAMPAI MAC

Air percuma 20 meter padu yang sedang dinikmati pada waktu ini akan berakhir pada 29 Februari 2020. Mereka hendaklah membuat permohonan baharu di bawah Skim Air Darul Ehsan sebelum 31 Disember 2019 untuk terus menikmati bekalan air percuma bermula 1 Mac 2020 sekiranya didapati layak.
Permohonan Skim Air Darul Ehsan BOLEH dibuat secara atas talian melalui www.ssipr.selangor.gov.my atau melalui Borang Permohonan yang BOLEH dimuat turun di www.airselangor.com atau BOLEH diperolehi di Kaunter Perkhidmatan Pejabat Wilayah Pengurusan Air Selangor Sdn. Bhd (10 pejabat) serta di Pusat Khidmat Masyarakat.
Borang Permohonan yang lengkap diisi BOLEH dihantar melalui email kepada [email protected] atau dihantar ke Kaunter Perkhidmatan Pejabat Wilayah Pengurusan Air Selangor Sdn. Bhd (10 pejabat). Berikut adalah maklumat-maklumat tambahan mengenai Skim Air Darul Ehsan.

Sumber : SelangorKini


Cara Daftar Permohonan Bantuan Khas Ibu Tunggal (BKIT) RM300 Secara ‘One-Off’

Melalui insentif PENJANA yang diumumkan oleh Perdana Menteri, Bantuan Khas Ibu Tunggal sebanyak RM300 secara one-off akan dikreditkan ke dalam akaun penerima yang layak.
Berikut adalah syarat kelayakan dan cara daftar permohonan Bantuan Khas Ibu Tunggal (BKIT) yang perlu anda tahu.

Kategori Pemohon
Berdasarkan Pelan Tindakan Pemerkasaan Ibu Tunggal (2015-2020), KPWKM mengambil kira ibu tunggal berdasarkan definisi berikut:.

*Perempuan (Warganegara) yang menjadi Ketua Isi Rumah bagi kategori:

i. taraf perkahwinan balu atau bercerai / berpisah tetap dan mempunyai anak yang belum berkahwin dalam isi rumah yang sama;
ii. mempunyai suami (suaminya tidak sihat dan tidak berkemampuan untuk bekerja) dan mempunyai anak yang belum berkahwin dalam isi rumah yang sama; atau
iii. tidak pernah berkahwin tetapi mempunyai anak (anak angkat atau anak tidak sah taraf)
Syarat Kelayakan

Penerima merupakan warganegara Malaysia yang menetap di Malaysia.
Perempuan yang menjadi Ketua Isi Rumah seperti tafsiran yang ditetapkan.
Pendapatan Isi Rumah adalah di bawah Pendapatan Garis Kemiskinan (PGK semasa) RM960 atau perkapita RM244.

Cara Daftar Permohonan Bantuan Khas Ibu Tunggal
1. Pergi ke pautan https://www.jpw.gov.my/permohonan-bantuan-ibu-tunggal/
2. Sila isi borang mengikut negeri pemohon.
3. Pemohon perlu log masuk ke akaun Google untuk mengisi borang permohonan.
4. Lampirkan dokumen sokongan bersama-sama dengan Borang Permohonan Bantuan Khas Ibu Tunggal (BKIT)
Berikut adalah pautan untuk memuat turun borang permohonan :
https://drive.google.com/file/d/1FzoViSCbeB0R7BuLQ0DGmP0asr4So9Jz/view?fbclid=IwAR3HCBuD4YojApbFVzos9j_tOvE9VlHx421gsla8tu6z2epSxzMa3BPmBJI
5. Lengkapkan borang mengikut panduan di bawah.

Borang yang telah lengkap boleh dihantar secara serahan tangan atau melalui pos ke Pejabat Pembangunan Wanita Negeri masing-masing.
*Bagi pemohon yang menetap di Selangor, anda boleh menghantar borang ke alamat berikut:
Pejabat Pembangunan Wanita Negeri Selangor
Tingkat 7 Plaza Perangsang, Persiaran Perbandaran,
Seksyen 14, 40000 Shah Alam, Selangor.
MAKLUMAN : Bagi pemohon yang menetap diluar Selangor, sila hubungi Pejabat Pembangunan Wanita Negeri di negeri masing-masing untuk sebarang maklumat.

Tarikh Akhir Permohonan Bantuan Khas Ibu Tunggal
Tarikh akhir memohon Bantuan Khas Ibu Tunggal adalah pada 31 Oktober 2020.
Semakan Keputusan & Tarikh Bayaran
Sekiranya layak, penerima akan menerima bantuan RM300 secara one-off (sekaligus) melalui akaun bank masing-masing.
Tarikh pembayaran Bantuan Khas Ibu Tunggal adalah pada bulan Julai hingga November 2020.
Maklumat Lanjut
Untuk maklumat lanjut, layari laman web Jabatan Pembangunan Wanita di https://www.jpw.gov.my/ dan follow Facebook Jabatan Pembangunan Wanita untuk sebarang update terkini.
Baca FAQ delanjutnya melalui infografik ini:

Jika anda mempunyai sebarang pertanyaan, hubungi nombor yang tertera di bawah ini.

03-8323 2162
03-8323 2149
03-8323 2135
03-8323 2138

Anda juga boleh mendapatkan maklumat selanjutnya dengan menghantar e-mel ke alamat [email protected]


Semakan Status BPR 2021, Jumlah Bayaran Bujang & Berkahwin (Mulai Februari)

Seperti yang ditunggu-tunggu, Bantuan Prihatin Rakyat atau BPR 2021 kini telah dibuka untuk permohonan semua.
BPR adalah bantuan terkini yang akan menggantikan BSH.

Tahukah anda apakah Bantuan Prihatin Rakyat dan adakah anda layak menerima bantuan ini?
[Baca juga: Ibu B40 Layak Terima RM200 sebulan. Ini Cara Mohon Program KISS (Kasih Ibu Smart Selangor)]

Apakah Bantuan Prihatin Rakyat (BPR 2021)
Dalam Belanjawan 2021 yang dibentangkan pada 6 November 2020, kerajaan mengumumkan bahawa bantuan tunai secara bersasar akan diteruskan melalui Bantuan Prihatin Rakyat (BPR 2021).

Menurut Belanjawan 2021, berikut adalah kadar bantuan dan syarat kelayakan bagi BPR 2021.

1. Kategori Isi Rumah: Pendapatan Bawah RM2500
Bantuan Prihatin Rakyat (BPR) diperuntukkan sebanyak RM 1,200 bagi isi rumah berpendapatan bulanan kurang RM 2,500 dengan satu orang anak.
Bagi isi rumah dengan dua orang anak atau lebih, kadar bantuan BPR 2021 ialah sebanyak RM1,800.
2. Kategori Isi Rumah: Pendapatan RM 2501-RM4,000
Kadar bayaran BPR yang akan diterima bagi isi rumah berpendapatan RM 2,501- RM 4,000 dengan satu anak ialah RM 800.
Manakala kadar bantuan RM 1,200 diberikan untuk isi rumah dengan dua anak atau lebih.
3. Kategori Isi Rumah: Pendapatan RM 2501-RM4,000
Kadar bantuan berjumlah RM 500 diperuntukkan bagi isi rumah berpendapatan RM 4,001- RM 5,000 dengan satu anak.
Manakala jumlah bayaran berjumlah RM 750 diperuntukkan bagi kategori isi rumah dengan dua anak atau lebih.
4. Kategori Bujang: Pendapatan RM2,500 Ke Bawah
Akhir sekali, kategori BPR bujang akan menerima RM 350 bagi yang layak, iaitu mereka yang berpendapatan RM 2,500 ke bawah.
Selain itu, had umur kelayakan individu bujang diturunkan kepada 21 tahun, berbanding syarat sebelum ini, iaitu 40 tahun.
Cara Semakan Status BPR 2021
Untuk PERMOHONAN BARU BPR 2021, sila rujuk langkah berikut:

Layari laman web rasmi BPR 2021 di https://bpr.hasil.gov.my
Klik butang LOG MASUK
Isikan ID dan kata laluan yang telah didaftarkan
Tekan butang SEMAK STATUS
Status anda akan dipaparkan

Tarikh Akhir Memohon / Kemaskini Maklumat BPR 2021
Untuk makluman, tarikh akhir kemaskini maklumat adalah 25 Februari.
Jadi masih ada untuk membuat permohonan bagi yang belum berbuat demikian.
Sila ikuti langkah berikut:

Layari laman web rasmi BPR 2021 di https://bpr.hasil.gov.my
Sila login menggunakan ID semasa permohonan BSH atau BPN sebelum ini
Klik butang KEMASKINI
Semak dan kemaskini maklumat yang diperlukan
Semak dan buat pengesahan.
Setelah semuanya ok, sila tekan butang HANTAR.

Maklumat Lanjut

Hotline BPR LHDNM: 1-800-88-2747
Hotline BPR MoF: 03-8882 4565/03-8882 4566
E-mel: [email protected]


Permohonan Cuti Bersalin Swasta 90 Hari, Ini Cara Macam Mana Nak Apply

Kementerian Sumber Manusia telah meluluskan permohonan cuti bersalin swasta dari 60 hari kepada 90 hari. Golongan bapa juga akan menikmati cuti ‘paterniti’ (cuti isteri bersalin) selama tiga hari. Timbalan menterinya, Datuk Mahfuz Omar berkata draf pindaan Akta Kerja 1955 telah pun disiapkan dan akan dibawa ke mesyuarat Kabinet untuk dibentangkan di Parlimen dalam tempoh terdekat.
CUTI BERSALIN SWASTA

Berikut beberapa maklumat yang anda perlu tahu tentang maternity leave dan faedah bersalin (maternity allowance). Sebelum ini cuti bersalin bergaji hanya sah untuk tempoh 60 hari berturut-turut (Seksyen 37 Akta Kerja 1955).
Antara yang dibincangkan dalam akta tersebut ialah:

Perkataan digunakan adalah ‘wanita‘ sahaja, maka ia terpakai kepada pekerja wanita samada berkahwin atau tidak berkahwin.
Cuti bersalin tidak boleh bermula lebih awal daripada tempoh 30 hari sebelum bersalin (confinement) seseorang pekerja wanita.

(Seksyen 37 (b) AK 1955), cuti bersalin tidak boleh lewat daripada hari berikutnya selepas seseorang pekerja wanita itu bersalin (confinement).
(Seksyen 37 (b) AK 1955) 60 hari berturut-turut adalah termasuk hari rehat, cuti sakit, cuti umum dsb. Jika terdapat cuti umum semasa cuti bersalin di ambil, bermakna tiada cuti gantian atau tambahan untuk pekerja.
Dalam Seksyen 37 (2) (c) jelas menyatakan pekerja yang bergaji bulanan yang menerima gajinya sepanjang cuti bersalin dianggap sebagai telah menerima elaun bersalinnya.
Bermaksud jika anda dibayar gaji sepanjang tempoh cuti bersalin maka anda tidak berhak untuk menuntut elaun bersalin. Tuntutan elaun lebih relevan kepada pekerja bergaji hari yang dibayar jika datang kerja sahaja. Kelayakkan elaun bersalin ini adalah tertakluk kepada syarat-syarat berikut:
Belum mempunyai 5 orang anak atau lebih (‘Anak’ bagi maksud peruntukkan di atas adalah anak sebenar tidak kira umurnya)
Dia telah diambil berkerja oleh majikannya pada bila-bila masa dalam tempoh empat bulan sebelum sahaja dia bersalin
Dia telah diambil bekerja oleh majikannya bagi tempoh atau tempoh-tempoh yang berjumlah kesemuannya kepada tidak kurang daripada 90 hari dalam masa sembilan bulan sebelum sahaja dia bersalin.
KENA IKUT AKTA KERJA 1955

Tahukah anda jika mengikut perundangan golongan bapa di sektor swasta tidak layak memohon paternity leave. Berbeza di sektor kerajaan pula di mana golongan bapa menikmati tujuh hari cuti paterniti bergaji manakala segelintir kakitangan kerajaan negeri diberi cuti sehingga 14 hari.
Namun ada syarikat yang memberikan ehsan cuti paterniti 1-3 hari sahaja. Selain paternity leave, antara perkara lain yang dibincangkan dalam Akta Kerja 1955 ini termasuklah:
Pekerja wanita yang bersalin selepas hamil 22 minggu layak menerima cuti bersalin berbayar seperti wanita mengandung 28 minggu adalah menjadi satu kesalahan sekiranya majikan menamatkan perkhidmatan seseorang pekerja wanita semasa tempoh cuti bersalin kecuali atas alasan penutupan syarikat.
Subseksyen 37 (C) Akta Kerja 1955, kelayakan cuti bersalin yang dibayar elaun adalah dihadkan sehingga 5 orang anak dan ia sama seperti mana had kelayakan bagi pekerja di sektor awam tempoh cuti bersalin tidak boleh bermula lebih awal 30 hari sebelum bersalin atau lewat hari berikutnya selepas bersalin melainkan mendapatkan pengesahan daripada pegawai perubatan pekerja wanita yang gagal atau enggan mendapatkan rawatan yang dianggap amat perlu untuk kehamilannya, akan terbatal kelayakan mendapat elaun ketika cuti bersalin.
Syarat Kelayakan Untuk Mendapat Cuti 90 Hari

Ini adalah beberapa syarat yang perlu dipenuhi bagi membolehkan anda mendapat kemudahan ini:
-Bersalin selepas hamil 22 minggu.
-Satu kesalahan kepada majikan jika memberhentikan perkerja di dalam tempoh bersalin.( Kecuali syarikat ditutup).
-Terhad kepada 5 orang anak untuk mendapat elaun.
-Tidak dibolehkan bercuti 30 hari lebih awal daripada tempoh bersalin.
-Jika perkerja wanita tidak ingin mendapat rawatan, ianya boleh dibatalkan kelayakan mendapat elaun.
MACAM MANA NAK BERI NOTIS CUTI BERSALIN?

Mengikut undang-undang, untuk menikmati semua faedah bersalin yang ditetapkan di dalam kontrak pekerjaan anda, anda mesti memberitahu majikan tentang kehamilan anda sekurang-kurangnya 4 bulan dari tarikh bersalin.
Notis rasmi ini perlu dihantar ke majikan anda dan jabatan sumber manusia tempat anda bekerja. Kegalalan memberikan notis boleh mengakibatkan anda tidak layak mendapat faedah cuti bersalin serta elaun. Semoga anda jelas tentang cuti bersalin swasta ini.


Permohonan i-Citra KWSP Diawalkan Bermula Esok (12 Julai)!

Berikutan pengumuman oleh YAB Perdana Menteri Malaysia, Kumpulan Wang Simpanan Pekerja (KWSP) menyokong inisiatif Kerajaan untuk membantu rakyat Malaysia yang terjejas akibat pandemik dengan memperkenalkan kemudahan pengeluaran i-Citra untuk membantu ahli KWSP mendepani cabaran kesan daripada Perintah Kawalan Pergerakan (PKP) dalam jangka masa pendek.
i-Citra diperkenalkan sebagai inisiatif bagi membantu ahli menghadapi cabaran dan diusahakan setelah dipertimbangkan dengan teliti cara terbaik untuk membantu ahli yang terjejas sekaligus berpegang kepada mandat KWSP.

PERMOHONAN I-CITRA KWSP BERMULA 12 JULAI

Permohonan pengeluaran i-Citra KWSP diawalkan 3 hari bermula esok berbanding tarikh asal 15 Julai. Ahli boleh mula memohon kemudahan tersebut di portal dalam talian i-Citra di icitra.kwsp.gov.my mulai 12 Julai 2021, dengan pembayaran pertama dijangka akan dikreditkan dalam akaun ahli pada bulan Ogos 2021.

Nombor telefon bimbit yang telah dikemas kini untuk menerima Transaction Authorisation Code (TAC) dan akaun bank peribadi aktif diperlukan untuk memudahkan proses permohonan.

TARIKH PEMBAYARAN DIBUAT

Bayaran sebanyak RM1000 sebulan untuk tempoh sehingga 5 bulan tertakluk kepada baki simpanan atau minimum RM50. Bayaran bagi permohonan yang dibuat pada bulan Julai dijangka dibayar bermula bulan Ogos 2021. Jangan lupa untuk buat permohonan ya!
Sumber: KWSP


Cara Mohon i-Sinar Kategori 1, Tanpa i-Akaun Pun Boleh Apply!

Seperti yang ditunggu-tunggu oleh ramai ahli KWSP, permohonan i-Sinar kini telah dibuka bagi Kategori 1.
Bagi yang telah membuat semakan dan layak untuk membuat permohonan pengeluaran Akaun 1, jom tengok langkah-langkah membuat permohonan di bawah ini.

Cara Permohonan i-Sinar KWSP Kategori 1 Tanpa i-Akaun
Berikut dikongsikan langkah membuat permohonan i-Sinar Kategori 1 KWSP melalui posting Syima Rifqi Aisy di Facebook yang telah berjaya membuat diproses untuk kelulusan.

Layari laman web rasmi i-Sinar di https://isinar.kwsp.gov.my/
Isikan Nombor MyKad.
Isikan Nombor Telefon Bimbit,Alamat Email, Alamat Rumah,Poskod, Bandar,Negeri
Pilih Amaun Pendahaluan ( Berdasarkan syarat layak),amaun bulanan pula ditentukan oleh KWSP dalam tempoh 6 bulan.
Selepas buat pilihan Amaun, pilih Bank
Pilih Bank untuk permohonan pengeluaran i-SINAR online Masukkan Akaun Bank (Simpanan / Semasa) Aktif untuk buat pengeluaran i-SINAR
Pastikan nombor akaun bank aktif & betul bagi memastikan bayaran i-SINAR masuk tanpa sebarang masalah.
Sila sahkan bahagian pengesahan permohonan.
Klik Hantar
Permohonan anda akan diproses dan semakan boleh dibuat mulai 4 Januari 2021

Masukkan nombor IC dan butiran yang diperlukan.

Pilih amaun berdasarkan kelayakan.

Akan keluar notis begini.
Isi maklumat pemohon.

Double check semua maklumat.
Kemudian tetapkan jumlah bayaran bulan pertama.

Klik ‘Teruskan’.

Buat pengesahan pemohon.

Pastikan semua maklumat betul, terutama sekali akaun bank.
Bila dah ok, tekan ‘tick’ dalam kotak kosong tu.

Selesai!
Alhamdulillah, status permohonan ni sama ada lulus atau tidak hanya akan diketahui mulai 4 Januari.
Nanti bolehlah buat semakan pada tarikh tersebut ya!
CARA MOHON i-SINAR KWSP ONLINE (GUNA i-AKAUN)
Bagi yang ada i-Akaun, anda boleh membuat permohonan dengan lebih mudah melalui Aplikasi tersebut.
Caranya adalah seperti berikut:

Sila log masuk ke i-Akaun KWSP https://secure.kwsp.gov.my/member/member/login
Klik pengeluaran
Pilih i-SINAR
Baca syarat & terma, klik OK
Klik Seterusnya
Pilih Amaun Pendahaluan ( Berdasarkan syarat layak),amaun bulanan pula ditentukan oleh KWSP dalam tempoh 6 bulan.
Selepas buat pilihan Amaun, pilih Bank
Pilih Bank untuk permohonan pengeluaran i-SINAR online Masukkan Akaun Bank (Simpanan / Semasa) Aktif untuk buat pengeluaran i-SINAR
Pastikan nombor akaun bank aktif & betul bagi memastikan bayaran i-SINAR masuk tanpa sebarang masalah.
Sila buat semakan BUTIRAN MAKLUMAT
Sila sahkan bahagian pengesahan permohonan.
Klik SETUJU, klik permohonan TAC, kemudian masukan TAC
Klik HANTAR
Permohonan anda akan diproses dan semakan boleh dibuat mulai 4 Januari 2021

Semoga bermanfaat utk semua.
*Kredit: Syima Riqfi Aisy


Ibu B40 Layak Terima RM200 sebulan. Ini Cara Mohon Program KISS (Kasih Ibu Smart Selangor)

Melalui Belanjawan 2021 yang dibentangkan pada 30 Oktober, ibu tunggal serta wanita dalam golongan berpendapatan rendah (B40) akan menerima bantuan RM200 sebulan bagi membeli barangan keperluan asas.
Sumbangan akan disalurkan melalui Program Kasih Ibu Smart Selangor (KISS) yang diteruskan pada tahun depan dengan nilai peruntukan RM62 juta.

Dato’ Menteri Besar Dato’ Seri Amirudin Shari berkata dana berkenaan merangkumi bantuan khusus kepada 5,000 peserta KiSS Ibu Tunggal.
“Kajian dijalankan Institut Wanita Berdaya (IWB) menunjukkan 42 peratus ibu tunggal kehilangan pendapatan isi rumah akibat pandemik Covid-19”.

Oleh itu, ibu yang berkelayakan bolehlah membuat permohonan dalam masa terdekat nanti.

Bagi yang belum tahu, berikut adalah maklumat lanjut tentang Program KISS 2020/2021.

Apakah Program Kasih Ibu Smart Selangor?
Program Kasih Ibu Smart Selangor (KISS) adalah sebuah program kebajikan khusus bagi kaum ibu di kalangan golongan berpendapatan rendah (Kumpulan B40) yang dimulakan sejak tahun 2018.
Program ini bertujuan mengurangkan beban kos sara hidup menerusi bantuan kewangan bagi pembelian barangan keperluan asas, di mana bantuan RM200 setiap bulan akan didebitkan secara automatik melalui kad KISS.
Dengan menggunakan kad ini, ibu-ibu dapat membeli barangan keperluan asas di kedai dan pasaraya yang berdaftar secara tanpa tunai (cashless).
Manfaat Kad KISS

Kad KISS akan diberi kepada setiap ahli yang layak.
Kad KISS boleh diguna di kedai serta pasaraya berdaftar.
Urusniaga pembelian barangan keperluan asas adalah secara tanpa tunai (cashless)
Pembelian barangan keperluan asas adalah terhad sebanyak RM 200 sebulan
Baki nilai bagi bulan terdahulu tidak akan dibawa ke bulan hadapan
Kad KISS akan ditambah nilai ke tahap RM 200 pada setiap bulan secara automatik

SENARAI BARANGAN KEPERLUAN ASAS YANG DILULUSKAN

Beras
Mi dan Bihun
Roti
Biskut
Telur
Gula dan Garam
Rempah ratus
Tepung
Minyak masak
Sayur-sayuran
Daging ayam, lembu, kambing dan ikan
Sabun dan bahan pencuci (detergent)
Lampin pakai buang (bayi / dewasa)
Produk tenusu – susu segar, susu tepung, susu sejat dan susu pekat manis
Barangan persekolahan – kasut, beg, buku, alatulis, pakaian seragam dan sebagainya

*Nota : Hanya barangan yang tersenarai di atas diluluskan untuk pembelian. Tiada had dari segi jenama barangan yang dipilih.
SYARAT KELAYAKAN

Warganegara Malaysia; dan
Lahir di Selangor atau menetap di Selangor melebihi 10 tahun ; dan
Pemilih berdaftar di Negeri Selangor; dan
Wanita berkeluarga (berkahwin atau ibu tunggal) yang mempunyai anak/tanggungan di bawah umur 21 tahun;
Pendapatan isi rumah di bawah RM 2,000 sebulan.

CARA MENDAFTAR Program Kasih Ibu Smart Selangor
Secara atas talian : Menerusi Laman Web Rasmi Kasih Ibu Smart Selangor atau
Secara manual : Borang pendaftaran boleh di muat turun dari laman web www.kiss.com.my atau boleh diambil di :

Pejabat Ahli Dewan Negeri / Penyelaras Dewan Negeri Pusat Khidmat DUN
Pejabat Ahli Parlimen / Penyelaras Parlimen Pusat Khidmat DUN
Pejabat Ketua-Ketua Kampung Tradisi, Kampung Baru, Kampung Bagan, Ketua Komuniti India, Pejabat Ahli Majlis
Pusat Wanita Berdaya (PWB)

[Baca juga: 4 Hotel Waqaf Patuh Syariah Di Malaysia, Harga Berpatutan & Confirm Ada Sijil Halal]
Borang Permohonan Kasih Ibu Smart Selangor
Muat Turun Borang Permohonan KISS di SINI.
Daftar KISS Ibu Tunggal di SINI.
Maklumat Lanjut
Untuk maklumat lanjut tentang Belanjawan Selangor 2021, sila rujuk posting terbaru oleh Menteri Besar Selangor, YAB Dato Amirudin Shari
ATAU
Terus ke laman web rasmi Kasih Ibu Smart Selangor www.kiss.com.my


Permohonan MyKid 2022 Telah Dibuka Semula, Bawa Dokumen & Walk-In Sahaja!

PERMOHONAN MYKID 2022
Setelah sekian lama ramai dalam kalangan ibu bapa yang baru menimang cahaya mata tertanya-tanya mengapa bayi baru lahir hanya diberikan sijil lahir sahaja semasa membuat pendaftaran di Jabatan Pendaftaran Negara (JPN). Namun, atas sebab tertentu, JPN telah mengeluarkan kenyataan bahawa mereka melakukan penangguhan pengeluaran permohonan MyKid sehingga Mac 2022 bagi memberi laluan penambahbaikan MyKid itu sendiri.

Terkini, permohonan MyKid 2022 sudah boleh dilakukan oleh mak ayah setelah perkongsian dari Facebook Noorhaslindah Mohd Aras mendapat sambutan. Tak payah susah-susah, mak ayah hanya perlu walk-in sahaja untuk buat pendaftaran MyKid ini.
Baca juga: ‘Betul-Betul 10cm Baru Teran’- Bersalin 3 Anak Semuanya Tanpa Jahitan, Ibu Ini Kongsi Tips

𝐏𝐄𝐑𝐌𝐎𝐇𝐎𝐍𝐀𝐍 𝐌𝐘𝐊𝐈𝐃 𝟐𝟎𝟐𝟐 𝐉𝐀𝐁𝐀𝐓𝐀𝐍 𝐏𝐄𝐍𝐃𝐀𝐅𝐓𝐀𝐑𝐀𝐍 𝐏𝐔𝐓𝐑𝐀𝐉𝐀𝐘𝐀

WALK IN SAHAJA TIDAK PERLU BUAT APPOINTMENT
Dokumen yang diperlukan:
1. Photostet ic bapa
2. Photostet ic ibu
3. Photostet sijil lahir
4. Photostet sijil kahwin
𝐒𝐈𝐋𝐀 𝐁𝐀𝐖𝐀 𝐎𝐑𝐈𝐆𝐈𝐍𝐀𝐋

𝟏. Sijil kahwin
𝟐. 𝐒ijil lahir
𝐈𝐁𝐔 𝐀𝐓𝐀𝐔 𝐁𝐀𝐏𝐀 𝐒𝐀𝐇𝐀𝐉𝐀 𝐘𝐀𝐍𝐆 𝐁𝐎𝐋𝐄𝐇 𝐁𝐔𝐀𝐓 PERMOHONAN 𝐌𝐘𝐊𝐈𝐃  𝐔𝐍𝐓𝐔𝐊 𝐀𝐍𝐀𝐊
1. Sila ke JPN dan bawa dokumen yang diperlukan
2. Selepas sampai di JPN Putrajaya sila naik lift atau escalator ke tingkat 3
3. Sila ke kaunter untuk ambil nombor dan mereka akan minta sijil lahir original baby
4. Selepas tu mereka akan bagi kertas untuk serah di kaunter 6
5. Serah kertas tu ke kaunter 6 dan tunggu nama di panggil
6. Tunggu selama sejam dan mereka akan panggil nama ibu untuk ambil mykid.
Waktu urusan kaunter JPN.
Sumber: Noorhaslindah Mohd Aras


Permohonan Prasekolah Dibuka Mulai 1 Mac 2019. Ini Cara Daftar Online

PERMOHONAN KEMASUKAN MURID KE PRASEKOLAH KEMENTERIAN PENDIDIKAN MALAYSIA (KPM) TAHUN 2020
Sukacita dimaklumkan kepada ibu ayah yang ada anak berusia 4 dan 5 tahun pada tahun 2019 ini, permohonan kemasukan murid ke Prasekolah KPM bagi sesi persekolahan tahun 2020 telah dibuka mulai 1 Mac 2019 hingga 31 Mei 2019.

Cara Daftar Prasekolah Bagi Kemasukan Tahun 2020
Ibu ayah boleh mendaftarkan anak-anak melalui melalui dua kaedah:

1. Cara Permohonan Prasekolah Secara Online
Permohonan secara atas talian boleh dibuat melalui https://eprasekolah.moe.gov.my mulai 1 Mac 2019 hingga 30 April 2019.

Pemohon perlu:
i. Muat turun dan fahami manual pengguna;
ii. Daftar pengguna dan simpan / cetak maklumat pengguna (katalaluan);
iii. Lengkapkan maklumat permohonan;
iv. Cetak borang permohonan yang telah lengkap diisi;
v. Serah borang permohonan yang telah lengkap diisi serta dokumen yang diperlukan ke sekolah yang dipohon sebelum tarikh tutup.
2. Cara Permohonan Prasekolah Secara Walk In
Permohonan manual boleh dibuat mulai 1 Mac 2019 hingga 31 Mei 2019.
Pemohon perlu:
i. Mengambil borang permohonan di sekolah yang dipohon
ii. Lengkapkan borang permohonan
iii. Sediakan dokumen yang diperlukan
iv. Hantar borang permohonan berserta dokumen yang berkaitan ke sekolah yang dipohon sebelum tarikh tutup
Foto Kredit: hmetro.com.my
Syarat Permohonan Prasekolah Bagi Tahun 2020
i. Warganegara Malaysia
ii. Kanak-kanak yang lahir antara 02.01.2014 – 15.01.2016

Semakan Keputusan Bermula 5 Ogos 2019
Keputusan permohonan boleh disemak mulai 5 Ogos 2019. Bagi yang tak berjaya, rayuan boleh dibuat mulai 5 Ogos hingga 20 Ogos 2019.
Jadi mak ayah yang ada anak berumur 4 dan 5 tahun dah bolehlah mohon siap-siap ya.
Jangan berlengah lagi sebab mungkin penuh pula prasekolah yang berkenan di hati tu.
Jom daftar sekarang!


KPM: Permohonan Program Genius Negara Seluruh Malaysia Kini Dibuka Hingga 30 Sept

KPM: PERMOHONAN UNTUK MENYERTAI PROGRAM GENIUS NEGARA DI PUSAT ANAK GENIUS NEGARA SELURUH MALAYSIA
Makluman bagi ibubapa/ penjaga yang berminat untuk menghantar anak-anak berusia bawah 4 tahun untuk menyertai program di Pusat Anak GENIUS Negara (PAGN), kini anda boleh berbuat demikian dengan mengemukakan permohonan sebelum 30 September 2020.

Apakah Program Genius Negara?
Pada 5 April 2019 nama PERMATA ditukar kepada GENIUS selaras dengan pembaharuan struktur tadbir urus Program tersebut.
Terdapat 7 program di bawah Bahagian GENIUS Kementerian Pendidikan Malaysia (KPM) dan Program Genius Negara adalah salah satu daripadanya.

Program GENIUS Negara menyediakan asuhan dan pendidikan awal kanak-kanak berkualiti kepada kanak-kanak di bawah umur 4 tahun terutamanya dalam kalangan keluarga berpendapatan rendah.

Program ini membolehkan kanak-kanak di bawah umur 4 tahun bermain sambil belajar serta menerokai bidang-bidang kegemaran mereka.
Perkembangan menyeluruh kanak-kanak juga dibentuk dengan menggalakkan mereka mengguna kelima-lima deria mereka dalam proses memerhati, meniru, meneroka, cuba-jaya, mengaplikasikan terhadap persekitaran di sekeliling sehingga menjadi sebahagian daripada kebiasaan mereka.

Keistimewaan Program Genius Negara

Merupakan Program Asuhan dan Didikan Awal Kanak-kanak yang holistik dan menyeluruh
Menggunakan kurikulum yang mengintegrasikan secara bersepadu asas asuhan lengkap dan asas awal yang holistik
menggunakan pedagogi belajar melalui bermain
menekankan konsep 3E iaitu meneroka, mengeksperimen dan mengalami (Exploring, Experimenting and Experiencing)

Lokasi Pusat Anak Genius Negara Di Seluruh Malaysia
Setakat tahun 2020 ini, terdapat 89 buah Pusat Anak Genius Negara yang dikendalikan di setiap negeri seluruh Malaysia.
Untuk melihat senarai Pusat Anak Genius Negara (PAGN) yang terkini di setiap negeri, sila rujuk senarai INI.
Syarat Permohonan Program Genius Negara

Warganegara Malaysia
Berumur 4 tahun ke bawah
Keutamaan kepada ibu bapa yang mempunyai pendapatan isi rumah bawah RM4,000.

Cara Permohonan Program Genius Negara
Borang permohonan Program Genius Negara boleh dimuat turun melalui pautan INI.
Anda dikehendaki melengkapkan borang permohonan dan melengkapkan senarai semak INI.
Sertakan bersama dokumen-dokumen lampiran yang diperlukan seperti yang disenaraikan di bawah.
Dokumen Yang Diperlukan

Salinan surat beranak
Salinan MyKid anak
Salinan buku kesihatan anak (muka hadapan dan rekod vaksin)
Salinan kad pengenalan ibu bapa / penjaga yang disahkan
Surat pengesahan tidak bekerja ibu bapa / penjaga (sekiranya bekerja sendiri)

Tarikh Tutup Permohonan
Tarikh tutup bagi permohonan Program Anak Genius adalah pada 30 September 2020 (Rabu).
Tarikh Keputusan Dikeluarkan
Keputusan permohonan Program Anak Genius sama ada berjaya atau tidak boleh disemak pada bulan November 2020.

Maklumat Lanjut
Bagi ibu bapa/ penjaga yang berminat untuk menghantar anak- anak menyertai program di Pusat Anak GENIUS Negara (PAGN) sila lengkapkan borang permohonan dan senarai semak yang dilampirkan melalui laman web rasmi Kementerian Pendidikan Malaysia ini :
https://www.moe.gov.my/pemberitahuan/banner/permohonan-untuk-menyertai-program-genius-negara-di-pusat-anak-genius-negara-seluruh-malaysia
Untuk mendapatkan maklumat lanjut berhubung Program Anak Genius di Pusat Anak Genius Negara, anda boleh menghubungi Bahagian Genius Kementerian Pendidikan Malaysia di talian 03-8880 5151.


Cara Permohonan & Semakan Bantuan Prihatin Nasional (BPN) Untuk Kategori B40 & M40

Susulan wabak COVID-19 yang melanda, banyak manfaat rakyat yang telah diumumkan oleh Perdana Menteri bagi membantu rakyat meneruskan kelangsungan hidup.

Bantuan Prihatin Nasional (BPN)
Bantuan Prihatin Nasional (BPN) adalah salah satu bantuan yang disediakan oleh kerajaan dalam Pakej Rangsangan Ekonomi Prihatin Rakyat.
Ia melibatkan pemberian wang tunai yang akan diberikan secara one-off kepada golongan B40 dan M40.

Berikut adalah info lanjut tentang BPN, kelayakan, serta cara membuat permohonan.

Syarat Kelayakan BPN
Kategori yang layak menerima adalah seperti berikut:
A. Kategori B40
1) Isi Rumah

Kahwin atau
Ibu atau bapa tunggal / balu / janda / duda yang ada melaporkan maklumat anak pada permohonan BSH 2020 dan
Pendapatan isi rumah adalah RM4,000 dan ke bawah

2) Bujang

Bujang atau ibu atau bapa tunggal / balu / janda / duda yang tidak melaporkan maklumat anak pada permohonan BSH 2020 dan
Had umur adalah 21 tahun dan ke atas termasuk kategori warga emas (60 tahun dan ke atas) dan
Pendapatan bujang adalah RM2,000 dan ke bawah

B. Kategori M40
Kategori yang layak menerima BPN M40  adalah pembayar cukai yang berdaftar dengan LHDNM dengan berstatus seperti berikut:
1) Isi Rumah

Kahwin atau
Ibu atau bapa tunggal / balu / janda / duda berdasarkan data percukaian dan
Pendapatan agregat bulanan adalah RM4,001 hingga RM8,000 berdasarkan Borang Nyata Cukai Pendapatan (BNCP) terkini

2) Bujang

Individu yang berstatus bujang dalam data percukaian dan
Had umur adalah 21 tahun dan ke atas dan
Pendapatan bulanan adalah RM2,001 hingga RM4,000 berdasarkan Borang Nyata Cukai Pendapatan (BNCP)
Pembayar cukai yang merupakan warganegara Malaysia yang menetap di Malaysia.

Jumlah Bayaran BPN Yang Akan Diterima
Jumlah bayaran yang akan diterima adalah secara one-off seperti berikut:I
A. Kategori B40 (Isi Rumah berpendapatan RM0 – RM4,000)

Bayaran pertama RM1,000 (April)
Bayaran kedua RM600 (Mei)

B. Kategori M40 (Isi rumah berpendapatan RM4,001 – RM8,000)

Bayaran pertama RM500 (April)
Bayaran kedua RM500 (Mei)

C. Bujang berpendapatan RM0 – RM2,000

Bayaran pertama RM500 (April)
Bayaran kedua RM300 (Mei)

D. Bujang berpendapatan RM2,001 – RM4,000

Bayaran pertama RM250 (April)
Bayaran kedua RM250 (Mei)

Kaedah Bayaran BPN
A. Kategori B40
Kaedah bayaran BPN B40 adalah seperti berikut:
Pembayaran sekiranya:
1) Ada maklumat akaun – bayaran adalah secara kredit ke akaun atau
2) Jika status bayaran adalah gagal kredit – bayaran adalah secara tunai di Bank Simpanan Nasional
3) Tiada akaun – bayaran adalah secara tunai di Bank Simpanan Nasional (BSN)
B. Kategori M40
Kaedah bayaran BPN M40 adalah seperti berikut:
1) Bayaran akan dibuat melalui akaun bank yang dinyatakan di dalam BNCP terkini yang telah dikemukakan
2) Bayaran akan dikreditkan ke akaun bank ketua isi rumah
3) Jika taksiran bersama telah dipilih semasa mengemukakan BNCP, bayaran akan dikreditkan ke akaun bank atas nama pembayar cukai yang ditaksir.

Cara Membuat Permohonan & Semakan Status Penerimaan BPN
Penerima yang layak menerima boleh membuat semakan status mulai 1 April 2020.
Pangkalan data BPN adalah berdasarkan:
1) Untuk B40, senarai penerima BSH yang diluluskan dan
2) Untuk M40, senarai pembayar cukai pendapatan yang memenuhi kriteria pendapatan BPN yang ditetapkan
Semakan status boleh dibuat di Portal Rasmi berikut:

Lembaga Hasil Dalam Negeri Malaysia, http://www.hasil.gov.my
Bantuan Sara Hidup (BSH), https://bsh.hasil.gov.my
Kementerian Kewangan Malaysia, https://www.treasury.gov.my

Bagi yang belum mendaftar atau tiada nama dalam rekod, anda boleh mula membuat permohonan bermula 1 April 2020 di ketiga-tiga laman web di atas SAHAJA.
Berikut adalah kenyataan rasmi Kementerian Kewangan berkenaan Bantuan Prihatin Nasional.

LAMPIRAN: FAQ oleh LHDN
Rujuk lampiran berikut untuk kenyataan penuh daripada LHDN.

Maklumat Lanjut
Untuk maklumat lanjut, lawati terus laman web berkenaan atau hubungi nombor telefon 03-8829098 l 9087 / 9191 scan QR code di bawah ini.


Permohonan Tahun 1 Dibuka Mulai 1 Mac 2019. Ini Cara Daftar Online

Perhatian buat ibu ayah yang mempunyai anak-anak yang lahir pada tahun

2013 dan kini (berumur 6 tahun pada 2019)
2014 (berumur 5 tahun pada 2019) atau
yang lahir pada 1.1.2015 (berumur 4 tahun pada 1.1.2019)

Anda dah boleh mendaftarkan anak anak ke Tahun Satu secara online.

Permohonan boleh diisi secara online menerusi aplikasi permohonan dibawah atau mengemukakan permohonan secara manual dengan menghadirkan diri secara “walk in” di sekolah yang berhampiran untuk dapatkan borang.
Cara Pendaftaran Online Murid Tahun 1 Sesi 2019/2020
1) Buka Laman Sesawang

Layari https://public.moe.gov.my/

2) Isi Butiran Lengkap
Login menggunakan nombor kad pengenalan dan kata laluan. Klik pada ‘Pendaftaran Tahun Satu’ dan isi maklumat lengkap.

3) Print
Anda perlu print borang yang telah siap diisi nanti bersama dokumen yang diperlukan ke sekolah yang dipohon.

Jadi boleh mula siapkan dokumen seperti berikut:
– sijil lahir anak (salinan + asal)
– kad pengenalan ibu bapa (salinan + asal)
– bil yang mempunyai alamat tempat tinggal
– sampul surat standard dan setem
– sijil nikah / pendaftaran perkahwinan
– slip gaji ibu / bapa
– laporan doktor dan kad OKU jika berkaitan

Tarikh Tutup Permohonan
Tarikh akhir permohonan adalah 30 April 2019.
Ingat, sediakan juga buku kesihatan untuk melengkapkan maklumat berkaitan imunisasi anak masing-masing.
Permohonan yang tidak lengkap atau maklumat palsu dan mengelirukan, boleh mengakibatkan permohonan anda ditolak.


Permohonan UPU Online Sesi 2020/2021 Dibuka 21 Oktober. Tak Perlu Beli No Unik ID, Ini Caranya

Perhatian bagi pelajar lepasan SPM / STPM / Matrikulasi, pendaftaran permohonan UPUONLINE sesi 2020/2021 telahpun dibuka pada tarikh berikut:
– ISNIN
– 21 OKTOBER 2019
– 12.00 PM

Permohonan adalah melalui sistem online di laman web berikut:
https://upu.moe.gov.my

*Pemohon hanya perlu mengisi maklumat peribadi sahaja.

*Tiada pembelian NO.UNIK ID diperlukan.
*Hanya daftar dan login.
*Boleh semak program yang ditawarkan.
*Pendaftaran terbuka kepada :

Calon yang menduduki peperiksaan SPM tahun 2019, 2018 dan 2017.
Calon yang menduduki peperiksaan STPM tahun 2019
Calon Matrikulasi / Pasum / Asasi
Calon yang menduduki peperiksaan STAM tahun 2019 dan 2018

Cara Memohon UPU ONLINE
1. Buka laman web UPU Online
Layari laman web UPU Online di https://upu.moe.gov.my

2. Daftar Pengguna
Pengguna pertama kali perlu mendaftar terlebih dahulu dengan menekan butang ‘Daftar Akaun Baru’.
3. Baca Manual & Isi Butiran
Lengkapkan butiran yang diminta dalam borang.
Semak manual pengguna untuk maklumat lanjut.

MANUAL_PENGGUNA_SPM
4. Semak Program Yang Ditawarkan
Semak program yang ditawarkan.
Simpan Maklumat & Kemaskini
Jangan lupa save maklumat yang telah diisi dan kemaskini jika terdapat maklumat tambahan.
Tarikh semakan keputusan akan dimaklumkan dalam masa terdekat nanti.


Permulaan Hari Yang Kuat Dengan Protein Daripada Susu! Ini Yang Anda Perlu Tahu!

Sarapan pagi memainkan peranan yang penting dalam membekalkan nutrisi kepada tubuh badan. Sarapan yang berkhasiat serta seimbang dari segi nutrisi merupakan kunci utama kepada hari yang kuat.
Kenapa Pengambilan Susu Penting?

Disinilah wujudnya kepentingan pengambilan susu kepada kita semua. Mesti anda nak tahu lebih lanjut apa kepentingan susu kan? Inilah rahsianya…

Apa Peranan Kalsium & Protein?
http://qisyaireen.blogspot.com/2017/04/apa-itu-asid-amino-apa-fungsi-pada.html

Kalau anda nak tahu, protein memainkan peranan penting  sebagai agen blok pembina otot, tulang, rambut dan kuku. Pada masa yang sama,pengambilan kalsium memastikan tulang yang terbentuk kuat dan sihat. Ini termasuk semua komponen tulang utama pada tubuh badan seperti tulang belakang, tulang kaki, lutut dan gigi tau.
Bukan itu sahaja, pengambilan protein akan menyebabkan berlakunya proses biokimia semula jadi dalam tubuh badan kita yang akan membantu pembentukan, pegawalan, pembaikan dan perlindungan tubuh badan itu sendiri. Awesome kan?
Menurut kajian, protein mempunyai 9 asid amino (EAA) yang akan membantu proses penghadaman. Inilah sebabnya penting untuk kita mengamalkan tabiat pengambilan susu dalam rutin pemakanan harian terutamanya untuk sarapan pagi.

Jadi, jangan sesekali fikir susu hanya untuk kanak-kanak sahaja. Sebaliknya, pengambilan susu penting untuk semua peringkat umur.
Kredit: https://www.eratuku.com
Kalau tadi kita dah cerita kepentingan kalsium dan protein serta pentingnya pengambilan susu secara konsisten, ni admin nak sentuh tentang perbezaan protein dan lemak pulak. Ini maklumat yang sangat penting untuk anda.

Bukan apa, protein tak sama macam lemak ye. Lemak boleh kekal dalam badan tapi tidak bagi protein. Kita perlu bergantung kepada makanan harian untuk memenuhi keperluan protein kita. Oleh itu, sarapan pagi kita haruslah membekalkan sekurang-kurangnya  20 hingga 25% daripada keperluan nutrisi harian kita.
Ini kerana pengambilan kalsium dan protein yang mencukupi menjadikan tubuh badan lebih sihat dan kuat. Sebab tu la kita digalakkan untuk minum segelas susu sewaktu sarapan pagi setiap hari untuk permulaan hari yang kuat.
Segelas Susu Sewaktu Sarapan!

Kenapa segelas susu sewaktu sarapan? Sebab minum segelas susu dapat membekalkan badan kita dengan pelbagai nutrisi penting termasuk protein, kalsium, vitamin A, vitamin B2 dan vitamin D.
Tak pasti nak minum susu apa untuk pastikan bekalan nutrisi tubuh tadi lengkap? Ha! Apa kata minum lah susu Dutch Lady Purefarm sewaktu sarapan yang dapat membantu anda memenuhi lebih daripada 50% keperluan protein yang diperlukan sewaktu sarapan setiap hari.
Jom Sertai Peraduan! Hadiah bernilai lebih RM 35,000!

Tambahan pulak,sekarang ni Dutch Lady PureFarm ada buat peraduan Breakfast Challenge. Peraduan yang bermula 8 Oktober sehingga 11 November ini menjanjikan pelbagai hadiah menarik termasuk percutian 3 hari 2 malam di Pangkor Laut Resort yang bernilai lebih daripada RM 19,000, Baucer bernilai RM 2,000 & Dutch Lady Strong Start Box.

Tak dilupakan juga 10 pemenang bagi setiap tema iaitu baucer bernilai RM 500 & Dutch Lady Lady Strong Start Box.
Ha! Ikut 3 langkah ni okay? Inilah peluang anda untuk share keunikan anda semasa bersarapan. Mudah kan?

Langkah 1: Muat naik gambar bagaimana anda menikmati sarapan anda bersama susu Dutch Lady PureFarm. Perlu ikut tema yang telah ditetapkan tau!
Langkah 2: Hashtag #dutchladymy #strongstart #dutchladybreakfastchallenge
Langkah 3: Jangan lupa tetapkan post anda kepada PUBLIC POST!

** Peraduan ini terbahagi kepada 3 tema.

Quick Grab (8 hingga 19 Oktober)
Easy Feast (20 hingga 28 Oktober)
Fave Brekkie ( 29 Oktober  hingga 11 November)

Jadi, apa lagi? Jom sertai peraduan #dutchladybreakfastchallenge. Ni la masanya untuk anda mulakan hari anda dan keluarga dengan kuat bersama segelas susu Dutch Lady PureFarm!
Untuk maklumat lanjut korang boleh layari dua website dibawah.
Website: Dutch Lady Malaysia.
Facebook: Dutch Lady Malaysia
Rujukan:

Role of dairy protein for developing countries, 2017. Jan Steijns.
Protein, calcium and phosphorous for bone and muscle health. Global Development Nutrition, FrieslandCampina Development Centre AMEA.
Grovenor & Smolin, 2002.
MOH (2010). Guide to Nutrition Labelling and Claims (as at December 2010). Food Safety and Quality Division, Ministry of Health Malaysia, Putrajaya.
Protein RNI for 2017 for adults.


Pernah Dilabel ‘Kanak-Kanak Paling Cantik Di Dunia’, Wajah Terkini Beliau Pasti Buat Anda ‘Cair’!

Suatu ketika dahulu, kanak-kanak ini pernah digelar sebagai ‘Kanak-Kanak Paling Cantik Di Dunia’. Hal ini kerana kecantikan kanak-kanak ini setanding dengan kecantikan model-model berjaya antarabangsa walaupun masih kecil usianya. Bukan itu sahaja, dalam usia 10 tahun pada ketika itu, Thylane Blondeau sudah dipaparkan di dalam majalah fesyen berprestij iaitu Vogue!
www.elfann.com

fashionmagazine.com
DAH DEWASA, MAKIN CANTIK!
Kini, Tyhlane yang sudah berusia 16 tahun sudah mewarnai dunia peragaan dan fesyen dengan wajahnya yang memang cantik! Bukan itu sahaja, beliau juga merupakan peragawati yang berada pada barisan utama pertunjukan fesyen jenama mewah dan popular seperti Michael Kors.

http://www.india.com/

Walaupun baru sahaja berusia 16 tahun, Thylane sudah menandatangani beberapa kontrak besar bersama IMG, L’Oréal dan juga duta jenama minyak wangi Perancis.
www.instagram.com/thylaneblondea
Menjadi kegemaran ramai pereka fesyen antarabangsa, gadis yang mempunyai raut wajah yang unik dan cantik ini juga pernah muncul dalam pertunjukan fesyen Dolce&Gabanna! Bukan calang-calang orang!
www.wanista.com
CANTIKNYA!

http://coveteur.com/
www.instagram.com/thylaneblondea
*Tak pakai make-up lagi pun dah cantik!
Sumber :  WMagazine


Pernah Kehilangan Isteri, ‘Single Daddy’ Kongsi Tips Jaga Tiga Orang Anak

Sebelum ini, perkongsian bapa tunggal dikenali Khairul Abdullah mengenai pemergian isteri tercinta akibat jangkitan kuman di paru-paru tular di media sosial. Perkongsian sebak dan perit itu terpaksa dilalui demi membesarkan tiga orang cahaya mata hasil perkahwinan mereka.
Menjengah ke Facebook miliknya, beliau telah berkongsi tips cara untuk kekal kuat dan cekal dalam menempuh dugaan. Meskipun tidak mudah namun kehidupan harus diteruskan.

Baca juga: “Aku Pernah Berada Di Tempat Shuib, Sakit Hanya Allah Tahu”
PERNAH KEHILANGAN ISTERI, ‘SINGLE DADDY’ KONGSI TIPS
1. KENA ADA DUIT
Banyak isu boleh dikurangkan atau diselesaikan bila ada duit. Tak perlu banyak tapi cukup untuk survive. Walaupun ada kerja, tapi duit just ngam-ngam sahaja pun agak sukar. Bila single ni banyak benda nak pakai duit.

Dulu mungkin jadi suri rumah, tapi sekarang dah nak kena keluar bekerja. Nak uruskan anak-anak dah libatkan duit juga. Anak nak kena upah orang jaga. Nak ambil dan hantar ke sekolah, nak ke transit dan sebagainya semua perlukan duit.

So, sebelum jadi single parent, eloklah ambil takaful dan buat hibah. Atau boleh sediakan simpanan dalam bentuk tunai atau emas. Kalau bercerai mati, mungkin ada hibah untuk membantu. Kalau bercerai hidup mungkin ada emas untuk membantu.
Apa-apa pun duit kena ada, barulah lebih mudah dan tenang nak survive dengan anak-anak. Kalau takde duit, memang struggle sangat lah.
2. MAKAN YANG CUKUP
Yer, nampak remeh, tapi dengan perut yang kenyang, banyak benda boleh settle. Nak uruskan rumahtangga dan anak-anak jadi lebih mudah. Takde nak mengamuk dan marah-marah. Perut yang kenyang atau makan yang cukup buat emosi lebih stabil.
So, kalau ada duit, ini pun membantu. Boleh beli dan masak macam-macam. Atau boleh order dan ada masa lebih untuk anak-anak dan juga rehat. Makan ni pun terapi jugak okeh. Membahagiakan selain mengenyangkan. Tapi jangan kenyang sangat, nanti malas pulak jadinya.

3. REHAT YANG CUKUP
Bila single ni, paling penting adalah rehat. Benda ni kalau tak cukup macam-macam penyakit boleh datang menganggu. Pertama sekali tentulah penyakit emosi. Tak cukup rehat buat badan jadi lebih mudah penat. Penat buat kita cepat beremosi dan mudah marah. Anak-anak nanti jadi mangsa.
Tak cukup rehat buat kita jadi stress, bole jadi depress, boleh jadi anxiety dan macam-macam. Mental stress ni boleh buat fizikal jadi sakit juga. So sangat bahaya, nanti takut kita pulak yang mati. Dah anak-anak terus yatim piatu pulak nanti. So tidur awal adalah sangat penting okeh.
4. BELAJAR LET-GO & PRIORITIZE
Single parent tak banyak masa. Kalau dulu rumah kemas yakmat, sekarang dah tak mampu nak begitu. Memang sakit hati stress jadinya, namun sometimes benda gini kena letgo demi untuk benda yang lebih perlu atau penting.
Biarlah living room semak, namun dapur bersih. Biarlah katil berselerak namun bilik air bersih. Learn to prioritize. Kita takde tangan 8 untuk buat semua benda. Masa yang ada lebih digunakan untuk rehat berbanding benda yang kau kemas sekarang lagi 15 minit dia berselerak balik.

5. JANGAN BANDINGKAN
Elak bandingkan kita dengan kawan yang ada pasangan. Elak juga bandingkan kita dengan single parent yang lain. Setiap orang dugaan tak sama. Ada single parent anak 4 tetapi semua dah besar anaknya. Awak single parent anak 4 tapi masih kecil lagi. So apa yang dia alami takkan sama. So ambil benda yang positif dari pengalaman orang lain. Jangan dok banding sampai merendahkan kemampuan sendiri.
6. SUPPORT SISTEM YANG BETUL
Ok, kita perlukan kawan, saudara untuk bantu. Sometimes bukan wang ringgit, tapi support dari segi doa dan semangat. Elakkan kawan dan saudara yan selalu bagi toxic positivity. Selalu bagi nasihat, bunyi macam positif jer nasihat dia tetapi sangat tak bagus untuk kita.
Kerja dia bagi nasihat positif sahaja. Dia suruh kita bersabar, dia suruh kita bangun, dia tak bagi kita menangis, dia tak bagi kita bersedih, dia tak bagi kita down, dia tak bagi fikir negatif langsung. Semua kena senyum dan fikir positif sahaja. Ini adalah toxic positivity.
Kita manusia. Tuhan bagi pelbagai rasa dan perasaan. Ada masa kita down, maka cara nak lepas kesedihan adalah menangis. So menangislah sepuasnya dan lepas tu bangun dan carry on. Ada orang tak bagi langsung kita menangis, katanya nanti kita lemah.

So, cari kawan yang bila kita sedih dia datang menangis bersama. Bila kita cakap kita down, kita sedih dia akan teman kita untuk menangis. Takde dok suruh kita tahan emosi, suruh kita sabar, lawan, kuat, gagah itu ini. Begitulah.
Itu pengalaman aku yang dah 3 tahun bersendirian membesarkan 3 anak kecil ini. Itulah yang buat aku survive single parenting ni. So bagi yang selalu bertanya aku macamana aku buat, itulah jawapannya.
Semoga semua single parent di luar sana dikurniakan kekuatan dan kecekalan dalam membesarkan anak-anak di zaman yang serba mencabar ini.
Ingat, jaga diri kita terlebih dahulu kerana anak-anak hanya ada kita untuk bergantung harap. Jika kita rebah, tewas, maka seluruhnya akan gagal.
Sumber: Facebook Khairul Abdullah


Pernah Kurang Keyakinan Diri Semasa Pertama Kali Dating, Gadis Ini Kongsi Tips Tampil Yakin!

Tak dinafikan, tampil yakin semasa temu janji pertama memainkan peranan penting. Hal ini kerana, first impression meninggalkan kesan positif terhadap individu yang kita temui.
Walaupun begitu, ramai sebenarnya individu diluar sana yang masih berasa segan, malu dan rendah diri apabila hendak berhadapan dengan individu yang baru mereka temui. Akan tetapi, baru-baru ini seorang gadis berkongsi pengalaman dirinya sentiasa yakin dalam apa jua keadaan.

Tak selesa ketika makan, makanan sejuk!

Menurut Intan Shanim, 22 tahun, sebelum ini dirinya malu untuk  berhadapan dengan individu yang baru dikenalinya.

Menurut diri, masalah ngilu pada gigi ketika menikmati makanan sejuk dan manis seperti kek dan aiskrim menyebabkan dirinya rasa segan nak makan diluar.
“Saya masih ingat lagi, first time nak dating, masalah inilah yang menjadi kerunsingan saya. Bukan apa, saya takut masalah ngilu pada gigi akan ganggu temu janji saya pada masa tu. Bayangkanlah, itu pertama kali saya nak berjumpa dengan pasangan saya, masa tu Allah je la yang tahu perasaan saya.”
“Nasib baik saya temui cara nak tampil yakin pada janji temu tersebut dan saya percaya, mesti ramai orang diluar sana yang ada masalah yang sama dan saya harap perkongsian ini boleh bantu individu lain juga”, katanya.
Pilih berus gigi berbulu lembut

“Berdasarkan pengalaman saya, pemilihan berus gigi penting untuk individu yang memiliki gigi sensitif. Kalau boleh pilih berus gigi yang memiliki bulu yang lembut, lepastu elakkan memberus dengan kasar dan mendatar. Nanti ianya akan menyebabkan susutan gigi dan gigi berasa ngilu”.
Guna ubat gigi untuk gigi sensitif!

Tambah Intan Shanim lagi, doktor gigi mengesyorkan dia menggunakan ubat gigi khusus untuk gigi sensitif kerana ianya memiliki bahan untuk melindungi gigi daripada masalah ngilu.
“Ubat gigi ni penting, kita kena pilih sesuai dengan keadaan gigi dan gusi kita. Disebabkan saya ada masalah gigi sensitif, saya pilih untuk guna ubat gigi yang memang diformulasikan untuk mengurangkan masalah ngilu pada gigi saya ketika menikmati makan sejuk dan manis”.
“Ada banyak pilihan ubat gigi dah sekarang ni, antara pilihan ubat gigi pilihan utama saya ialah Sensodyne Repair & Protect Deep Repair. Ianya berfungsi dengan baik untuk melindungi gigi disebelah kanan mulut saya daripada masalah ngilu apabila menikmati makanan yang sejuk dan manis. Ini membantu saya tampil yakin setiap masa”.
Sensodyne Repair & Protect Deep Repair bantu kawal masalah gigi sensitif!

Bukan saudari Intan Shanim je alami masalah ni, kalau anda nak tahu, mengikut pemantauan dan soal selidik yang telah dijalankan, 7 daripada 10 rakyat Malaysia mengalami masalah gigi sensitif 1 .

Bagi anda yang ada masalah gigi sensitif dan masih tak sure nak guna ubat gigi yang mana satu, why not anda cuba Sensodyne Repair & Protect Deep Repair. Diformulasi menggunakan teknologi NovaMin®. Ianya merupakan teknologi yang membantu melindungi lapisan gigi daripada rasa ngilu.
** Gunakan ubat gigi Sensodyne Repair & Protect Deep Repair 2 kali sehari untuk pelindungan yang berpanjangan.
Jom tampil yakin tanpa sebarang halangan dengan Sensodyne Repair & Protect Deep Repair hari ini!
PM-MY-SENO-22-00012
Rujukan:
1. GlaxoSmithKline (GSK). Sensodyne SEAT Quantitative Research – Malaysia Market Session. September 2021.


Pernah Viral Pandai Beri Nasihat, Adik Aming Meninggal Dunia Usia 8 Tahun

Mesti anda pernah menonton video viral yang memaparkan seorang kanak-kanak lelaki memberi nasihat tentang pemakaian pelitup muka bukan? Ramai yang memuji kebijaksanaan kanak-kanak tersebut sehingga video nasihat itu menjadi viral di laman sosial media.
Namun, kegembiraan itu hanya bertahan seketika kerana adik tersebut sudah tiada…

ADIK VIRAL BERI NASIHAT MENINGGAL DUNIA

Terbaharu di Kota Kinabalu, kanak-kanak yang pernah tular di media sosial menerusi videonya yang petah berkata-kata sambil memberi nasihat dilaporkan meninggal dunia di kediamannya di Tawau pada awal pagi Khamis.

Muhammad Aming Salleh Abdullah atau lebih dikenali sebagai Aming berusia lapan tahun meninggal dunia selepas mengalami sesak nafas kira-kira jam 1.30 pagi. Perkara itu disahkan ibunya, Santi Sabri, 33, ketika dihubungi Sinar Harian.

Menurut Santi, anaknya itu tiba-tiba mengadu mengalami sesak nafas sebelum meninggal dunia. Katanya, sebelum ini anaknya itu berada dalam keadaan yang sihat dan aktif tanpa sebarang penyakit atau dijangkiti Covid-19.
“Tiada juga apa-apa, cuma dia makan mi segera saja kemudian sesak nafas. Saya sangka dia biasa-biasa saja, sebab anak saya tidak sakit.”
NASIHAT IBU TUTUP AURAT

Bukan itu sahaja, menurut ibunya adik Aming sempat lagi mengangkat barang-barang keperluan ibunya, azan dan serta mengerjakan solat. Dia berkata, anak bongsunya itu turut sempat memberi pesanan kepadanya supaya menutup aurat dengan sempurna.
“Sebelum meninggal dunia, sempat lagi dia berpesan kepada saya, tutup rapat-rapat aurat supaya bapa tidak menanggung dosa. Saya tidak sangka anak saya pergi begitu saja, sebelum dia meninggal, saya dan suami ada di sisinya,” luahnya dengan hiba.
Ujar Santi, jenazah anaknya akan dikebumikan terus di tanah perkuburan Kampung Titingan sebaik selesai untuk pengurusan jenazah.
Sebelum itu, akhbar Sinar Harian pada 3 Februari lalu pernah melaporkan kisah Allahyarham apabila video-video yang dirakamnya banyak berunsur nasihat termasuk situasi terkini berkaitan pandemik Covid-19.
Salah satu videonya turut mendapat perhatian daripada Perdana Menteri, Datuk Seri Ismail Sabri Yaakob ketika beliau menjadi Menteri Kanan (Keselamatan) sebelum ini.

https://media.siraplimau.com/2021/08/video.mp4
Video berunsur nasihat supaya orang ramai mematuhi Prosedur Operasi Standard (SOP) memakai pelitup muka dimuat naik melalui Facebook miliknya pada 27 Oktober tahun lalu telah diulang siar dan tular di media sosial.
Sumber: Sinar Harian


Pernah Viral, Si Cilik Mahir Bertutur Dalam 16 Bahasa Dari Phnom Penh Dirisik Jadi Selebriti Internet

Masihkah anda ingat akan seorang budak dari Phnom Penh bernama Salik, berumur 14 tahun? Dia pernah tular suatu ketika dulu di YouTube, dan menjadi satu berita sensasi dalam internet apabila mampu menuturkan pelbagai jenis bahasa untuk menjual barang kepada pelancong.
Video yang dimuatnaik oleh para pelancong tersebut memukau ramai pihak kerana kefasihannnya menutur lebih 16 bahasa dan dipelajari secara sendiri!

Thuch Salik, Si Cilik Penutur 16 Bahasa

Salik berjaya meneruskan pembelajarannya di sebuah sekolah menengah di China dua tahun lalu, satu-satunya orang Kemboja di Sekolah Bahasa Asing Hailiang di wilayah Zhejiang.

Pada bulan Januari, ketika Salik pulang ke rumah pada waktu rehat musim sejuk, keadaan menjadi sukar buat Salik apabila dia tidak dapat kembali ke China dan terpaksa tinggal di Kemboja akibat pandemik COVID-19.

PUJUK SALIK JADI SELEBRITI INTERNET

Bagaimanapun, sekolahnya dengan pantas mengatur kelas dalam talian agar dia dapat meneruskan proses pembelajaran.
Dalam masa yang sama, kemasyhuran dan ketekunannya menarik perhatian syarikat hiburan tempatan First Unite Network (Fun) Entertainment.
Mereka merancang untuk memujuk Salik menjadi ‘selebriti internet’, iaitu seorang figura media sosial. Dia mengikut beberapa pelajaran tarian, dalam usaha syarikat tersebut memupuknya menjadi selebriti. Selain itu, Salik juga mengasah lagi beberapa kemahiran tambahan seperti komunikasi dan menyunting video.
Menurut Salik, dia masih lagi memfokuskan kepada pendidikannya, bukan populariti sebagai ‘sensasi internet’ semata-mata. Disebabkan Salik menyedari ada ramai penaja terhadap apa yang dimilikinya sekarang, dia perlu membalasnya dengan belajar bersungguh-sungguh selain keinginannya untuk membantu negara apabila sudah berjaya nanti.

Sumber: OMG Hackers, CNA


[FOTO] Lebih Fresh, Wajah Baharu Perpustakaan KL Bakal Jadi Tarikan Anak Dan Pencinta Buku

Berita baik untuk warga Kuala Lumpur, mulai 4 November 2019 (Isnin) jam 2:00 petang, Pustaka KL telah dibuka semula kepada orang awam setelah ditutup bagi kerja-kerja penambahbaikan. Wargakota dijemput merasai perkhidmatan baru, suasana baru dan koleksi buku-buku baru.  Memang cantik dan selesa! #JomKePKL
WAJAH BAHARU PERPUSTAKAAN KUALA [email protected] DATARAN MERDEKA

Setelah ditutup buat seketika, Perpustakaan Kuala Lumpur atau Pustaka KL kembali dengan wajah baharu yang nampaknya lebih segar untuk pengunjung. Membuat pembukaan rasmi wajah baru pada 4 November, ramai yang memuji bahawa dekorasi baharu ini lebih baik dari sebelumnya.

Bahagian surat khabar dan majalah

Ruang buku kanak-kanak

Kelengkapan perabot yang baru dan susunan yang lebih luas.

Cafe pun ada!

Untuk anda yang keliru dengan lokasi Perpustakaan Kuala Lumpur, lokasinya dalah berdekatan dengan Dataran Merdeka. Apa kata anda luangkan masa bersama anak-anak berkunjung ke Perpustakaan Kuala Lumpur berwajah baru ini hujung minggu ini. Bukan sahaja selesa nak membaca buku, boleh juga jadi aktiviti ‘bonding time’ bersama seisi keluarga.
LOKASI PERPUSTAKAAN KUALA LUMPUR @ DATARAN MERDEKA

Waktu operasi adalah berbeza mengikut hari  dan akan tutup pada hari Sabtu dan Ahad minggu pertama serta ketika cuti umum. Berikut merupakan waktu operasi lengkap Perpustakaan Kuala Lumpur:

Sumber : Dewan Bandaraya Kuala Lumpur